
PERSONAJELE 


GICU CRUCESCU: şeful Secţiei Parcuri şi lacuri, 50 - 55 de 
ani 

ELEONORA: soţia lui, 45 de ani 

GABI: fiica lor, studentă, 21 de ani 

BUBULAC: adjunct de şef la ICRAL, doctor în ştiinţe 
juridice, burlac, 44 de ani, neapărat chel 

FEMEIA: 40 de ani 

GRIPCĂ: şeful Serviciului Personal, 50 - 55 de ani 

VALENTINA: şefa Sectorului Părculeţe, 28 de ani 

POPOVICI: soţul Valentinei, 30 de ani 

BEBE: 25 de ani 

MILIŢIANUL: 40 de ani 

POŞTĂRIŢA: 30 de ani 


Acţiunea în zilele noastre. 

PARTEA | 


Sufrageria şi holul apartamentului locuit de familia lui 
Gheorghe Crucescu (Gicu), personajul principal, într-un 
bloc nou, la parter. Facem această precizare deoarece 
unele dintre personaje nu se vor sfii să intre în casă direct 
pe fereastră. Dealtfel, decorul va fi construit astfel încât 
să se vadă şi o parte din curticica blocului, în care diferiţi 
locatari şi-au făcut parcele pentru cultivarea legumelor şi 
a florilor. Deci, acțiunea se va desfăşura pe ambele 
planuri: înăuntru şi afară. 

La ridicarea cortinei, Eleonora scutură ceva la 
fereastră. Afară, Bubulac prăşeşte pe mica lui parcelă din 
fața blocului. 


BUBULAC: Bună dimineaţa, stimată vecină. 

ELEONORA: Bună dimineaţa. Ce prăşeşti acolo? 

BUBULAC: Dovleacul. 

ELEONORA: Păi, şi ieri prăşeai tot dovleacul. 

BUBULAC: Da, îl prăşesc zilnic. Asta e a cincisprezecea 
praşilă. 

ELEONORA: De-aia e aşa de frumos. 

BUBULAC: l-am pus îngrăşăminte chimice. La fiecare 
săptămână, câte cinci kilograme. Plus biostimulatori. 

ELEONORA: Ce vorbeşti? 

BUBULAC: Pe cuvânt. De import. M-au costat o groază de 
hani. Aproape o mie de lei. Vin In plicuri mici, ca 
piperul. 

ELEONORA: Păi, merită? 

BUBULAC: Sigur că merită. Ştiţi cât creşte un dovleac 
biostimulat? Cât un purcel. Şi e mai gustos ca 
pepenele. 

ELEONORA: Apropo, parcă acum un an cultivai pepeni. 

BUBULAC: Nu pepeni, ci pepene. Unul singur am cultivat. 

ELEONORA: ÎI ştiu. Era grozav. 

BUBULAC (melancolic): Da, era o splendoare. L-am 
semănat încă din luna martie. 

ELEONORA: N-a fost prea devreme? 

BUBULAC: Ba da, dar i-am făcut o instalaţie de încălzire 
specială, un fel de reşou subteran... Cu termostat... Mi 
l-a construit un prieten, specialist. M-a costat o mie. 

ELEONORA: Şi-i mergea bine? _ 

BUBULAC: Cui? Pepenelui?! Excelent. Intr-o lună, se 
făcuse de patru kile. In două, de opt kile... L-am 
fotografiat, l-am filmat... Era un fenomen... 

ELEONORA: Şi? 

BUBULAC: Şi, ce? 

ELEONORA: A fost gustos? 

BUBULAC: De unde vreţi să ştiu eu? Am apucat să gust 
din el? Mi l-au furat. (Îi vine să plângă.) Avea opt kile şi 
două sulte de grame... Mă costase peste două mii... 
Acum, cultiv un dovleac... Ştiţi ce plantă sensibilă e 
dovleacul? Dimineaţa, când vin să-l stropesc cu apă 
proaspătă şi să-i pun îngrăşăminte la rădăcină, îl simt 
cum îşi ridică frunzele spre mine, cu recunoştinţă. Imi 
dau lacrimile de emoție. 

ELEONORA: Dar, de când a dat peste dumneata patima 
asta, a agriculturii? 

BUBULAC: De când am constatat că un om sau un animal 
te poate înşela, dar o pliantă, nu. Ştiţi că şi cânii pot fi 
lipsiţi de caracter? 

ELEONORA: Nu, nu ştiam. Îi credeam un monument de 
fidelitate. 

BUBULAC: Ei bine, eu am avut un dine, pe care îl iubeam 
ca pe ochii din cap; domnea cu mine în acelaşi pat şi- 
mi aducea în fiecare dimineaţă ziarul, pe care poştaşul 
mi-l vâra pe sub uşă — singurul serviciu pe care i-l 
pretindeam. Ei bine, de la un moment dat, a refuzat să- 
mi mai facă acest serviciu. Mai mult, când vedea ziarul, 
mârâia şi scotea colții la mine. 

ELEONORA: Despre ce ziar e vorba? 

BUBULAC: Ziarul „Sportul”. 

ELEONORA: Vorbind în principiu, dumneata crezi că 
plantele sunt superioare animalelor? 

BUBULAC: Indiscutabil. Un exemplu: în timp ce animalele 
sunt insensibile la muzică, florile sunt ahtiate după 
simfonii. În plus, ele nu latră, miros frumos, sunt 
colorate, sunt... 

ELEONORA: In schimb, nu se gudură, nu dau lapte şi 
carne... 

BUBULAC: Ei bine, dacă o luăm aşa, nici omul nu e lipsit 
de defecte. 

GABI (apare din camera ei, îmbrăcată de plecare): Mamă, 
eu ara plecat la facultate. 

ELEONORA (o îmbrățișează): La revedere, draga mea! Fii 
atentă cum treci strada, cum te urci în autobuz, cum... 


(Gabi a plecat.) 


BUBULAC: Superbă fată aveţi! Mă uit la ea şi nu-mi vine 
să cred. Ce repede a crescut... Parcă ieri era pionieră, şi 
alaltăieri, la grădiniţă. 

ELEONORA: Da, copiii cresc aproape cu aceeaşi viteză cu 
care îmbătrânim noi, părinţii! (£Ezitând.) Spune-mi, mai 
ai mult de prăşit? 

BUBULAC: De ce mă întrebaţi? 

ELEONORA: Aş fi vrut să stau un pic de vorbă cu 
dumneata. Câteva minute. 

BUBULAC: Cu plăcere plăcere. Să vin înăuntru? 

ELEONORA: Dacă eşti amabil. 

BUBULAC (vine cu sapa): Vă stau la dispoziţie. 

ELEONORA: O cafeluţă? 

BUBULAC: Mulţumesc, am băut. Spuneţi-mi despre ce e 
vorba. 

ELEONORA (în dificultate): Nu-i chiar aşa de uşor. E vorba 
de un sfat. Adică, vreau să-am dai o părere. Suntem 
vecini de atâţia ani şi ne-am înţeles bine, nu am avut 

conflicte... 

BUBULAC: Îmi place să fiu corect, amabil şi să nu cer 
împrumut. 

ELEONORA: În plus, după câte ştiu, dumneata ai făcut 
dreptul. 


BUBULAC: La fără frecvenţă. Adică, l-am început şi l-am 
terminat la maturitate. Vă mărturisesc că am făcut-o 
din pură plăcere. La serviciu, la noi, la ICRAL, nu mi se 
cer decât studii medii. Dar eu, ce mi-am zis? Dacă am 
posibilitatea, de ce nu? Vă ascult. 

ELEONORA (ezitâng): Dumneata o cunoşti pe Gabi? 

BUBULVC: Fiica dumneavoastră?! Cum să n-o cunosc? De 
când era la creşă. 

ELEONORA: Ştii cât de mult o iubim, eu şi soţul meu, fiind 
unicul nostru copil. 

BUBULAC: Îmi imaginez. 

ELEONORA: Ei, află că suntem pe cale să primim o grea 
lovitură în privinţa ei. 

BUBULAG: Se căsătoreşte? 

ELEONORA: Nu. E cuminte ca un copil din poveste. Nu-i 
vorba de aşa ceva. Ea nu are nici un amestec, nici o 
vină. (Varsă o lacrimă.) A apărut mama ei! 

BUBULAC: Cum, mama ei?! Nu sunteţi dumneavoastră 
marna ei? 

ELEONORA: Nu. În ziua în care s-a născut ea, am născut şi 
eu o fetiţă, care s-a pierdut după câteva ore. Mama ei, 
adică a lui Gabi, care era necăsătorită şi născuse acest 
copil fără ştirea părinţilor ei, m-a întrebat dacă nu 
vreau să-i iau eu fetiţa, fără să ştie nimeni. Şi, am luat- 
O. 

BUBULAC: Şi? 

ELEONORA: Douăzeci de ani, această femeie nu a dat nici 
un semn de viaţă. Acum, a apărut. 

BUBULAC: Şi, ce vrea? 

ELEONORA: Nu ştiu. Eu n-am văzut-o. A venit la facultate 
şi s-a repezit, plângând, s-o îmbrăţişeze pe Gabi: 

„Fetiţa mea, fetiţa mea!” Numai ea poate fi. Dacă mi-o 
cere înapoi? 

BUBULAC: Exclus, doamnă. Gabi e majoră. 

ELEONORA: Într-adevăr, e majoră. Dar n-aş fi vrut ca ea 
să afle, tocmai acum, că nu e fiica mea. l-aş fi spus eu 
însămi, în ziua căsătoriei. Aşa mi-am propus. Dar, 
altceva e mai grav: soţul meu. Dacă află, s-ar putea să 
se întâmple o nenorocire. Eşti şi dumneata bărbat şi ştii 
cât de orgolioşi sunt bărbaţii, în astfel de situaţii. E în 
stare să mă părăsească sau să mă ucidă. Mă înţelegi? 

BUBULAC: Mie-mi spuneţi? Am fost şi eu, odată, căsătorit, 
când eram foarte tânăr şi naiv, aveam o soţie drăguță, 
cu care mă înţelegeam perfect şi pe care, într-o zi — 
imaginaţi-vă — am surprins-o cu unul, n-are importanţă 
cine. l-am surprins în casa mea, proprietate personală. 

ELEONORA: Şi? 

BUBULAC: Am luat un cuţit de bucătărie şi m-am repezit 
să-i ucid. La care, ei ce mi-au spus? „Domnule, fii 
serios, nu umbla cu prostii, că nu e ceea ce crezi 
dumneata. Noi ne iubim şi vrem să ne căsătorim”. 
Adică, tipul respectiv venise să-mi ceară soţia în 
căsătorie şi faptul că-i găsisem cum îi găsisem nu avea 
nici o importanţă. In fine, zic: „Domnule, dacă vreţi să 
vă căsătoriţi, eu nu stau în calea fericirii voastre, aveţi 
consimţământul meu”. „Stai, zice tipul, că nu e chiar 
aşa de simplu: ne dai nouă apartamentul”. „Bine, zic, 


vă dau apartamentul”. „Da, dar ne dai şi maşina...” 
Intr-un cuvânt, mi-au luat tot — chiar şi ţigările din 
buzunar — şi m-au dat afară din casă. Nici nu vă 


imaginaţi cât a avut de suferit orgoliul meu masculin. 
Mă trezeam noaptea plângând. Cum să nu vă înţeleg? 
ELEONORA: Ce mă sfătuiţi să fac? 
BUBULAC: Din ce punct de vedere? Legal sau personal? 
ELEONORA: Din punct de vedere... (/ntră Gicu, întunecat 
şi aspru.) A venit soţul... (Făstăâcită.) Tocmai vorbeam 
cu vecinul Bubulac despre legumicultură... Ai văzut ce 

dovleac minunat are? 

GIGU: Nu. (Către Bubulac.) Ai un dovleac minunat? 

BUBULAC (vrea să plece; e teribil de speriat): Da. E 
superb, puteţi să-l vedeţi. Ce e drept, îi acord o îngrijire 
specială. 

GICU: Dar, de ce pleci? 

BUBULAC (e agitat: nu cumva Gicu şi-o fi închipuit ceva ?): 
Mă duc să prăşesc. (Către Eleonora.) ln chestiunea 
respectivă, mai stăm de vorbă. Nu intraţi în panică. 

GLGU: Aveţi de vorbit ceva confidenţial? Mă retrag. 

BUBULAC: Nu, vai de mine! Vroiam doar să-i dau câteva 
sfaturi legumicole. 

GICU: Atunci, ia loc. (Către Eleonora.) Nu ne faci câte o 
cafea? 

BUBULAC: Mulţumesc, eu am băut deja, la mine acasă. 

ELEONORA: Dragul meu, nu-mi povesteşti şi mie cum te- 
au avansat? 

BUBULAC: V-au avansat? 

ELEONORA: Da. leri a fost numit şef de secţie. 

BUBULAC: Ce fel de secţie? 

ELEONORA: Şeful Secţiei Parcuri şi lacuri pe tot oraşul. 

BUBULAC: Extraordinar! Felicitări. 

GICU: Mulţumesc. 

ELEONORA: Spune-ne cum a fost. 

GICU: Simplu: ne trezim, brusc, cu primarul, ne convoacă 
într-o şedinţă şi ne anunţă că s-au discutat în Comitetul 
executiv al Consiliului popular propunerile mele privind 
noua organizare a parcurilor şi lacurilor şi că acestea au 
fost găsite excelente... Le-a plăcut şi ideea cu flota 
istorică, şi chestia cu submarinul... 

ELEONORA: Şi de muzeul subacvatic, ce-au zis? 

GICU: Că e grozav. Se face... Şi teatrul lacustru... Primarul 
m-a pupat în faţa salariaţilor... 

ELEONORA (cu lacrimi în ochi): În sfârşit, ţi se recunoaşte 
şi ţie o dată geniul. Credeam că ieşi la pensie şi nu mai 
apuci să-ţi vezi ideile realizate. De câte ori te vedeam, 

în ultima vreme, lucrând asupra lor sau vorbind despre 
ele, mi-era frică să nu te ratezi... Acum, trebuie să te 
pui pe treabă. 

GFGU (tulburat): Da, o să mă pun pe treabă... 

ELEONORA (vine lângă e): Ce-i cu tine? Nu te simţi bine? 

GICU (se stăpâneşte): Nimic... Sunt obosit... Nu mă mai 
ţin nervii... Am trăit prea multe azi. 

ELEONORA: Într-adevăr... Mă duc să-ţi fac o cafea. (Pleacă 
spre bucătărie.) 

BUBULAC (ar vrea să dispară): Mă bucur, realmente, de 
numirea dumneavoastră... Realmente... Deşi suntem 
vecini de atâţia ani, n-am fost prieteni, dar, oricum, eu 
mă bucur sincer... ca vecini... ca... Mă duc să prăşesc. 
Am un dovleac aşa de minunat... Mă duc... 

GICU: Mai stai... 

BUBULAC (speriat): Mai stau. 

GICU: Mai schimbăm şi noi o vorbă... De mult vroiam să 
stau de vorbă cu dumneata. Ai dreptate: suntem vecini 
de atâţia ani şi n-am devenit prieteni. Poate, şi pentru 
că eu sunt atât de ocupat... (Pauză.) Spune-ani, e 
adevărat că dumneata eşti doctor în ştiinţe juridice? 

BUBULAC: Da. Dar de ce vă miraţi? Credeţi că n-aş fi 
capabil? 

GICU: Ba da. De ce nu? Tocmai în acest sens vroiam să-ţi 
cer o consultaţie prietenească. 

BUBULAC: Cu plăcere. In măsura în care mă pricep. Dacă 
nu e ceva prea complicat. 

GICIJ: Păi, zid că eşti doctor? 

BUBULAC: Da, dar... Nu sunt practicant. Am făcut totul la 
fără frecvenţă. Ştiţi cum e la fără frecvenţă: nu se 
învaţă mare lucru. 

GICU: Într-adevăr, pentru mine a fost totdeauna un mister 
cum ai ajuns dumneata doctor în drept. lartă-mă că ţi-o 
spun, dar te vedeam venind acasă numai după miezul 
nopţii. Să nu-mi spui că veneai de la bibliotecă, la ora 
aia. 

BUBULAC: Dumneavoastră uitaţi unde lucrez eu, de 
doişpe ani? 

GICU: La ICRAL. 

BUBULAC: De şapte ani, sunt adjunct de şef de centru. 
Păi, e cineva, din oraşu' ăsta, care să nu fi trecut prin 
mâna mea? Care să nu fi avut nevoie de mine? Care să 
nu-i fi făcut eu un serviciu? Păi, nu era o crimă să nu fi 
profitat şi eu de-o facultate şi de-un doctorat? Adică, 
fac fotbaliştii dreptul, şi eu să nu-l fac? Ştiţi cum am 
luat „Penalul”? Pe un perete. Profesorul vroia să 
despartă o cameră mare în două, pentru doi copii, îi 
trebuia aprobare, îi trebuia lucrare. A venit la mine, i- 
am rezolvat treaba şi-am luat şapte. El a vrut să-mi dea 
nouă — peretele era cu calcio vecchio — dar eu, nu, 
modest: şapte mi-ajunge. „Civilul” l-am luat pe-un 
raşchetat, „Romanul”, pe-o faianţă. Lucrarea de stat m- 
a costat o masă la un restaurant de lux, pe din două cu 
responsabilul, că o folosise şi el. Pe urmă, ce mi-am zis: 
hai să-mi iau şi doctoratul, deşi, la noi, la ICRAL, e bine 
şi cu studii medii, dar nu se ştie ce vremuri vin. Şi l-am 
luat pe un schimb de locuinţă şi un horn... Lucrarea de 
doctorat a fost mai scumpă: am dat un pont de plecare, 
combinat cu schimb, apartament lux, ultracentral, uşi 
glisante... 

GICU: Cum poţi fi atât de sincer?! Mă uluieşti. 

BUBULAC: Eu nu mă laud, ca alţii, c-oi fi vreun învăţat. M- 
am învârtit. Ştiţi care-i nenorocirea? Acum, nu mai ţine. 
Gata! S-a dus pomana. Aţi auzit că Răducanu n-a intrat 
la I.C.E.F. Nici Dobrin n-a luat bacalaureatul. Teaşcă, cu 
două facultăţi, şomează. Eu am prins ultima cursă. Dar 
de ce m-aţi întrebat de studii? 

GICU: Vroiam să-ţi cer o consultaţie. 

BUBULAC: Şi dumneavoastră? 

GICU: Dar cine ţi-a mai cerut? 

BUBULAC: Il ştiţi pe Stănică, de la patru? Preconizează o 
căsătorie eu Velceasca, vecină-sa. În ce sens? În sensul 

să spargă peretele dintre garsoniere şi să facă un 
apartament cu şemineu. Care e problema? Că, dacă 
ICRAL-ul nu le aprobă să spargă zidul, nu se mai 
căsătoresc. 

GICU: Şi? Le aprobă? 

BUBULAC: Le-am spus să vină la mine c-o cerere scurtă, 
un timbru şi-un calup de Kent. Timbrul poate fi şi 
poştal, Kent-ul să nu fie scurt. Apropo, cu cât v-a mărit 
leafa, după avansare? 

GICU: Nu m-am interesat. 

BUBULA.C: Ce consumaţie vroiaţi să-mi cereţi? 

GICIJ: Nu e ceva important... 

BUBULAC: Atunci, mă duc să trag un pui de somn. Vă 
spun din proprie experienţă: dacă cumpătarea e mama 
sănătăţii, somnul de după-masă e tatăl ei. (Se ridică.) 
La revedere. Mai prăşesc un pic şi mă culc. 


(lese afară şi începe din nou să prăşească. Gicu e 
vizibil ingândurat şi frământat.) 


GICU: Bubulac! Totuşi, dacă eşti amabil, vino să vorbim un 
pic. 

BUBULAC: Cu plăcere. (Vine înăuntru.) Vă ascult. 

GICU (se decide cu greu): Dragă Bubulac, e o chestiune 
strict confidențială. Ştii să păstrezi un secret? 

BUBULAC: Vai de mine! Dacă aţi şti câte ştiu eu... 

GICU: Dragă, mi s-a întâmplat ceva îngrozitor! Absolut 
îngrozitor! 

BUBULAC: Când? 

GICU: Aseară... (Îi şopteşte ceva la ureche.) 

BUBULAC (u/uit): Nu se poate! 

GICU: Pe cuvânt! 

BUBULAC (impresionat, îi pune o mână pe umăr): Într- 
adevăr, e groaznic. 


(Eleonora intră cu cafeaua.) 

ELEONORA: Ce s-a întâmplat? Ce e groaznic? 

BUBULAC: Îi povesteam ce-am păţit cu pepenele acela... 
Cum mi l-au furat, criminalii! (Eleonora se întoarce în 
bucătărie; către Gicu.) Dar cum s-a întâmplat? 

GICU: Am să-ţi spun imediat. Ştii, deci, că am fost 
promovat, ridicat în muncă etc. Cu prilejul respectiv, 
colegii au adus câteva sticle de şampanie, ca să 
sărbătorim evenimentul. N-am băut mai mult de două 
pahare. Mie nu-mi plac băuturile dulci. După care... 


(Pe uşă intră Gabi.) 


GABI (solemnă): Tati, aş vrea să vorbesc ceva cu tine. 
Ceva extrem de important. (Bubu/ac se retrage, 
prudent, spre fereastră.) 

GICU: Ai păţit ceva? 

GABI: Propriu-zis, nu, dar trebuie să discutăm. E foarte 
grav. 

GICU: Bine. Ceva mai târziu. Acum sunt ocupat. 


(Gabi intră în camera ei, adică în stânga.) 


BUBULAC: Să reluăm discuţia. Mi-aţi relatat despre o 
crimă. 

GICU (îngrozit): Mai încet! 

BUBULAC (pe un ton scăzut): Aţi rămas la şampanie... 

GICU: Da, la mica festivitate pe oare colegii au organizat- 
o în cinstea mea. 

BUBULAC: Şi? 

GICU: Pe urmă, am plecat. Trebuia să trec, din fugă, pe la 
parcul „Privighetoarea”, să controlez ceva şi să vin apoi 
acasă. M-am urcat la volan şi am plecat. Mă duc în 
parc, rezolv problema, ies, plec şi, la prima curbă, s-a 
întâmplat nenorocirea. (Pauză.) Îmi apare un tip în faţă, 
nu mai am cum să-l evit şi-l lovesc. 

BUBULAC: A murit pe loc? 

GICU: Nu ştiu. 

BUBULAC: De ce? 

GICU: Pentru că n-am oprit! Am mers mai departe. 

BUBULAC (oripilat): Dar asta e foarte grav! 

GICU: Ştiu. E foarte grav. Dar n-am putut să opresc. Îmi 
pierdusem minţile... Mergeam înainte ca un disperat, 
fără să fiu în stare să pun piciorul pe frână. M-am oprit 
abia peste un kilometru, după ce făcusem o pană de 
cauciuc. 

BUBULAC: Şi? 

GICU: Am înlocuit roata, mi-am revenit, mi-am dat seama 
de gravitatea faptului şi m-am întors la locul crimei. 
(Suspans.) Victima nu mai era acolo. 

BUBULAC: Bineînţeles. Fusese ridicată. (Pauză.) V-a văzut 
cineva când l-aţi lovit pe individ? 

GICU: Nu ştiu. Nu-mi dau seama. 

BUBULAC: L-aţi lovit puternic? 

GICU: Da. Din plin. Cu aripa. A zburat în şanţ. 

BUBULAC (sincer afectat): Ce chestie îngrozitoare! Aţi 
anunţat miliția? 

GICU (dezo/at): Nu; încă nu. 

BUBULAC: Vă înţeleg. (Pauză.) Dar, poate că victima a 
scăpat, totuşi. 

GICU: N-a scăpat. 

BUBULAC: De unde ştiţi? 

GICU: Scrie-n ziar. (Scoate un ziar din buzunar şi i-l dă.) 

BUBULAC (citeşte): „Aseară, în jurul orei douăzeci şi 
treizeci de minute... (sare peste cuvinte)... a fost lovit... 
Cine poate da relaţii, să telefoneze la...” Da, e clar. 
Trebuia să vă duceţi imediat. Aveaţi circumstanţe 
atenuante... 

GICU: Nu aveam nici o circumstanţă atenuantă. Bătusem 
alcool. 

BUBULAC: Două pahare de şampanie. 

GICU: Nu contează cât. Contează că băusem. 

BUBULAC: Şi faptul că aţi fugit de la locul accidentului e la 
fel de grav. 

GICU: Da, e grav. Din punct de vedere moral, mai ales. 

BUBULAC: Ar trebui să consultaţi un avocat. Eu nu sunt 
practician, nu mă pricep la chichiţe. 

GICU: Nu, nu vreau să discut cu nimeni. Voi hotărî eu 
singur ce e de făcut. 

BUBULAC: Maşina are vreun semn? 

GICU: Nimic. Absolut nimic. Nici măcar o zgârietură. Asta 
e curios. 

BUBULAC: Atunci, s-ar putea să fiţi salvat. 

GICU: Cum să fiu salvat? 

BUBULAC: N-au cum să vă descopere. 

GICU: Crezi? 

BUBULAC: Din moment ce nu v-a văzut nimeni şi nu 
există urme pe maşină, practic, nu au cum să 
dovedească nimic. 

GICU (cu glasul stins): Fii serios. Au ei sistemele lor. Un fir 
din stofă, dacă a rămas pe maşină, e suficient. Nu se 
poate scăpa. Cunosc cazul unui fost coleg de liceu, care 
a fost prins după şase luni de zile. 

BUBULAC: Da, şi eu cunosc un caz asemănător. Tipul s-a 
autodemascat: a vorbit în somn. Dar să discutăm 
chestiunea la rece, şi pe toate fetele. Am să vă ajut să 
luaţi o hotărâre bună. Doriţi? 

GICU: Fireşte. 

BUBULAC: Să ne întoarcem la împrejurările concrete. 
Când aţi săvârşit cri... (Se opreşte la timp — tocmai 
intră Eleonora — şi schimbă vorba.) Când aţi săvârşit... 
criteriul? 

ELEONORA: Despre ce criteriu e vorba? 

BUBULAC: Vorbeam în general... 

ELEONORA: Eu sunt gata cu masa. A venit Gabi? 

GICU: Da. Spune că are de discutat o problemă foarte 
importantă. Du-te şi vezi despre ce-i vorba. 

ELEONORA: Doamne fereşte! (/ntră la Gabi.) 

GICU: Te rog, vorbeşte mai încet. Nu vreau să afle soţia. 
Mai ales, soţia. 

BUBULAC: Dacă veţi fi prins, oricum va afla. 

GICU: Atunci, da. Dar acum, nu. Vreau s-o ocrotesc cât 
mai mult cu putinţa. Suferă cu inima. 

BUBULAC: Să revenim la problemă. 

GICU: Cred c-ar fi mai prudent să discutăm în altă parte. 

BUBULAC: Veniţi la mine. Putem discuta în linişte. Poate 
găsim şi o soluţie onorabilă. Nu se poate să nu existe o 
soluţie onorabilă. 

GICU: Din păcate, nu există. N-are cum să existe! Chiar 
dacă nu mă prind ei, nu pot să scap de mine însumi. (/n 
şoaptă, patetic.) Dumneata nu mă cunoşti. Eu sunt un 
om cinstit şi corect până-n măduva oaselor. Eu n-am 
furat un leu în viaţa mea, n-am minţit pe nimeni, nu am 
pârât pe nimeni, nu mi-am înşelat nevasta, n-am făcut 
nimic nedemn. Conştiinţa mea e atât de curată, încât 
nu poate suporta o asemenea pată de noroi... O 
asemenea mocirlă... Nu poate! 

BUBULAC: Şi, atunci? 

GICU: Trebuie să mă predau. 

BUBULAC: Când? 

GICU: Chiar acum. 

BUBULAC: Nu. Nu vă grăbiţi. Nu mai contează, dacă 
întârziaţi o zi sau două în plus. Cred că putem găsi o 
idee salvatoare. Am deja una în cap, dar nu ştiu cum s- 
o formulez. 

GJCU: Nu mă poate salva nimic. (D/sperat.) Am să-mi 
anunţ familia şi mă predau. O zi, poate fi scuzabil — 
până mi-am revenit, până m-am dezmeticit etc. Dar, 
dacă întârzii mai mult, ticăloşia devine abjectă. (Strigă.) 
Eleonora! 

ELEONORA (apare de alături): Dragă, spune că nu are nici 
o problemă... Sau se ascunde de mine. 

GICU (hotărât): Draga mea, te rog, fă-mi bagajele! Pune- 
mi două pijamale, cinci cămăşi şi ciorapi groşi. Cât mai 

mulţi ciorapi groși. 

ELEONORA: Dar unde vrei să pleci? 

BUBULAC (ca să evite inevitabilul): E chemat undeva... 
Ceva urgent şi important... O deplasare în străinătate... 
Peru... Paraguay... 

ELEONORA: Pentru cât timp? 

GICU: Nu se ştie. (Către Bubul/ac.) S-ar putea să fie mai 
mult de patru ani? 

BUBULAC (confidenția!): Nu cred. Intră la imprudenţă. 

ELEONORA: Dar despre ce-i vorba? 

GICU (decis): Draga mea! Eu am comis o... 

BUBULAC (în ultima clipă): Un moment, să nu ne grăbim 
cu vorbe mari. Vreau să vă explic mai întâi ideea 
despre care v-am pomenit. (Către Eleonora.) Vreţi să ne 
lăsaţi niţel singuri? Vă rog foarte mult. E o problemă 
strict bărbătească. (Eleonora iese spre bucătărie, 
profund nedumerită. ) 

GICU (resemnat şi fără speranță): Despre ce idee e 
vorba? 

BUBULAC: L-aţi citit pe Dostoievski? 

GICU: Da. In tinereţe am citit „Crimă şi pedeapsă”. La 
ideea asta te referi? 

BUBULAC: Nu. La ansamblul operei lui. (Derutat.) Sau, s- 
ar putea să fie vorba de Balzac... Nu-mi aduc bine 
aminte. Sau de Dickens... În orice caz, într-unul dintre 
aceşti mari autori există următoarea idee: un om bun, 
care a făcut, din imprudenţă, un mare rău, se poate 
considera eliberat de povara sufletească în faţa 
semenilor săi dacă îşi spală acest păcat cu o faptă 
excepţională, deosebit de pozitivă, în favoarea 
umanităţii. De pildă, dacă descoperă un vaccin, un 
medicament, dacă salvează viaţa unui om aflat în 
primejdie. (Patetic.) Salvaţi viaţa unui om şi veţi avea 
conştiinţa eliberată şi curată! 

GICU: Pe cine să salvez? 

BUBULAC: Nu ştiu. Găsiţi pe cineva. 

GICU: Mă rog, de găsit nu e greu, mă duc prin spitale şi 
sanatorii, găsesc un muribund, dar cum să-l salvez? 

BUBULAC: Ştiu şi eu? Vă dăruiţi un organ: un rinichi, un 
ochi, un deget, ceva disponibil, care poate salva viata 
cuiva... _ 

GICU: Fii serios. In primul rând că la noi nu se fac 
transplanturi. În al doilea rând, nu se iau organe decât 
de la oameni morţi. Imi propui să mă sinucid? 

BUBULAC (p/in de idei): Dar dacă, să zicem, vedeţi un tip 
care se îneacă într-un lac şi-l salvaţi?! 

GICU: Inot foarte prost. Nu rezist mai mult de zece metri. 
BUBULAC: Folosiţi o barcă. (Sa/vator.) Staţi aşa! Am găsit 
soluţia: vă duceţi la mare şi vă angajaţi la „Salvamar”. 

GICU: E stupid! 

BUBULAC: E, dar nu contează. Renunţaţi la serviciu pe 
timpul verii. Adică, nu! Vă luaţi concediul legal, mergeţi 
la mare singur, acum, în sezon, şi vă angajaţi temporar, 
eventual voluntar, la „Salvamar”. 

GICU: Ţi-am spus că nu ştiu să înot! 

BUBULAC: Şi ce, n-a veţi o pilă? Dacă n-aveţi, am eu. Pe 
şeful trustului. l-am făcut un boci şi-o cămară. Vă 
angajează imediat. 

GICU (frământat): Cum, dom'le, la „Salvamar”, om 
bătrân?! Voi produce stupoare! 

BUBULAC: N-are importanţă. Staţi în barcă şi urmăriţi 
oamenii în apă. Când vedeţi că unul nu mai poate, îi 
aruncaţi colacul, îl salvaţi, şi gata, vă daţi demisia în 
aceeaşi zi. Nimeni nu ştie nimic, în afară de noi doi. 
Veniţi acasă cu conştiinţa eliberată de orice povară. 

GICU: Dragă Bubulac, îţi mulţumesc pentru asistenţa 
sufletească pe care mi-ai acordat-o. Simţeam o nevoie 
acută să mă confesez cuiva. Mi-am dat seama că ai 
participat sincer la zbuciumul şi la nenorocirea mea şi 
că ai încercat să faci totul pentru mine. Îţi mulţumesc. 
Eşti un om de suflet. Din păcate, nu pot accepta un 
astfel de compromis. La revedere! 

BUBULAC (se ridică): Am impresia că nu aţi luat în serios 
ideea pe oare v-am propus-o. Poate că nu am ştiut cum 
să mă exprim şi cum să v-o demonstrez. Departe de a 
fi un sistem creştinesc de autopurificare, este o metodă 
foarte veche — indiană, chineză sau arabă, nu ştiu 
exact — de restabilire a echilibrului şi a echităţii 
morale. Rău contra rău, bine contra bine, cui pe cui. 
Gândiţi-vă. 

GIOU: Mulţumesc (Sună telefonul. Răspunde.) Da. Eu. 
Cine? (Sever.) Da, ce doriţi? Acum, nu. Nu pot. Trebuie 
să plec. Oricât ar fi de urgent, nu pot. Plec chiar în clipa 
asta. Bună ziua. 


(Închide. Între timp, Bubulac a ieşit. A apărut Eleonora.) 


ELEONORA: Cine a sunat? 

GICU: Valentina. 

ELEONORA: Care Valentina? 

GICU: Valentina Popovici. Lucrează la noi. Şefa Sectorului 
Părculeţe. N-o ştii. 

ELKONORA: Cum să n-o ştiu?! N-am făcut acum un an 
revelionul cu ei?! 

GICU: Exact. 

ELEONORA: Când ai reuşit tu să-mi strici seara şi să mă 
faci să plâng. 

GICU: De ce? 

ELEONORA: Ai uitat că, la „Periniţă”, te-ai lăsat sărutat 
după ureche? De-abia m-am abținut să nu-i zic ceva... 

GICU: Eu mu-mi aduc aminte. 

ELEONORA: Eu mi-aduc. Aşa ceva nu se uită. Şi, ce vrea? 

GICU: Să discute cu mine o problemă de serviciu. Ceva 
urgent. 

ELEONORA: Şi? 

GICU: l-am spus că n-om timp. 

ELEONORA (rea): Acum, că eşti şeful ei, ai obligaţia s-o 
asculţi. Vroia să vină aici, acasă? 

GICU: Da. 

ELEONORA: Ce neruşinată! 

GICU: Mi-ai făcut bagajul? Trebuie să plec imediat. 

ELEONORA: Cum, să pleci imediat, şi unde? 

GICU: Stai jos. Am să-ţi explic despre ce e vorba. (Se 
gândeşte câteva clipe.) Ca să scurtez şi să nu mai 
lungim povestea: cum mai stai cu inima? 

ELEONORA: Mă înţeapă. 

GICU: Atunci, am s-o iau mai pe departe. 

ELEONORA: E clar. Ştiu despre ce-i vorba. Te-ai încurcat cu 
una, eşti la mare ananghie, probabil, îţi face un copil şi 
trebuie să pleci de-acasă, să ne părăseşti. Eşti 
şantajat? (Varsă fulgerător o lacrimă.) Este exact viaţa 
la care bărbaţii fac cele mai teribile tâmpenii. Bine, 
dragul meu, dacă meritam eu asta din partea ta... (Se 
sună la uşă, Eleonora se duce, deschide şi revine, 
însoțită de Valentina.) 

VALENTINA (cu tupeu): Vă rog să mă iertaţi că, totuşi, am 
îndrăznit, dar eram la doi paşi şi am contat că mai 
întârziaţi un pic. Nu vă rețin decât cinci minute. (Către 
Eleonora.) Tovarăşă, nu vă supăraţi, dar vă rog să ne 
lăsaţi singuri, e o chestiune de serviciu. 

ELEONORA (se uită lung spre Gicu, dă de înțeles că a 
priceput despre ce e vorba şi pleacă, demnă): Da, 
desigur, n-am să vă stânjenesc. Dacă doriţi, vă fac şi 
cafele. Mai dulci, mai amare? (/ese.) 

GICU (către Va/entina, antipatic): Vă ascult. 

VALENTINA: Întâi, trebuie să mă aşez. Sunt obosită. A 
trebuit să fug. (Se aşază într-un fotoliu şi oftează.) Vă 
imaginaţi că nu făceam imprudenţa să vă vizitez şi să 
vă creez probleme în familie, dacă nu era ceva foarte 
grav. Ştiu că soţia dumneavoastră mă antipatizează, 
făţiş, îşi imaginează că noi doi am avut sau că avem 
ceva împreună. Toate soțiile salariaţilor noştri îşi 
închipuie că le fur bărbaţii. Ele îşi imaginează că orice 
femeie frumoasă trebuie să fie, neapărat, şi imorală, în 

timp ce toate urâtele şi balabustele sunt cinstite. 
Apropo, dumneavoastră, ca şef, ce părere aveţi despre 
mine? 

GICU (sobru): Nu e momentul, acum, să ne facem 
confesiuni. V-am apus că sunt grăbit. 

VALENTINA: Mă luaţi cu pluralul. Trebuie să înţeleg că-am 
vorbiţi oficial. Credeam că pot conta pe dumneavoastră 
şi ca amic. 

GICU: Spuneţi-mi despre ce e vorba. 

VALENTINA: Soţul meu a înnebunit. 

GICU: Da?! Mă mir. Părea un om la locul lui. Aţi chemat un 
medic? 

VALENTINA: Nu e vorba de nebunie propriu-zisă. Are o 
criză de furie. Vrea să mă ucidă. M-a ameninţat. 

GICU: De ce? 

VALENTINA: E gelos. Groaznic de gelos. | s-a spus că 
aseară, în pare, m-am sărutat cu cineva. In parcul 
„Privighetoarea”. 

GICU: Şi, care-i adevărul.? 

VALENTINA: Adevărul e că mă aflam In parc, dar în interes 
de serviciu. Eram în inspecţie. 

GICU: Şi eu. am trecut aseară prin parcul 
„Privighetoarea”, dar nu v-am văzut. 

VALENTINA: Eu v-am văzut. Eraţi grăbit. 

GICU: Şi, cum vă pot ajuta? 

VALENTINA: Foarte mult şi foarte simplu. Spuneţi că aţi 
fost cu mine. În interes de serviciu, desigur. 

GICIJ: Dar, parcă ziceaţi că soţul v-a văzut sărutându-vă 
cu cineva. 

VALENTINA: Nu el, un văr de-al lui. 

GICU: Şi, atunci, ce să spun? Că vă sărutaţi cu mine? 

VALENTINA: Da... Ceva în genul acesta... Că eram 
împreună... 

GICU (sever): Tovarăşă Valentina, dumneata nu eşti la 
prima abatere de acest gen. (/ntre timp, Bubulac a ieşit 
în curte şi îşi reia prăşitul, trăgând cu urechea la ce se 

discută în casă.) Eu cunosc prin ce mijloace ai urcat 
dumneata până la postul de şefă a Sectorului 
Părculeţe. 

VALENTINA (fără indignare): Ce vreţi să insinuaţi? 

GICU: Ştii dumneata ce vreau să insinuez. Ştii dumneata 
câte voturi de blam ai pe conştiinţă... Câte cariere ai 
distrus... Nu mai departe, cariera tovarăşului aceluia, 
adjunctul de la ICAB... Blond, cu ochi albaştri... 

VALENTINA: El s-a legat de mine... 

GICU: Bineînţeles. Dar dumneata trebuia să-i răspunzi la 
avansuri? 

VALENTINA (varsă o /acrimă aproape sinceră): Tovarăşe. 
Crucescu, recunosc că am avut şi rătăciri, uneori, dar în 
cazul acosta... vă mărturisesc ca unui tată... (Rectifică.) 
Nu, ca unui frate... E ceva sincer... Sunt îndrăgostită de 
un bărbat. E un am minunat... Floricultor... Şi el mă 
iubeşte ca un nebun. Când e lângă mine, vibrează ca 
un arc. Ca să-i dau voie să mă sărute, a mers în 
genunchi aproape un kilometru, pe aleile parcului, în 
urma mea. Mi-a adus lalele negre... Şi cu picăţele. Plus 
o petunie, exemplar unic, creaţia lui personală, premiu 
european. N-am avut încotro, i-am dat voie să mă 
sărute. Ghinionul a fost că tocmai atunci a trecut prin 
parc un văr de-al soţului meu şi ne-a văzut îmbrăţişaţi. 
Un văr care mă urăşte. Vă rog, daţi-i un telefon soţului 
meu şi spuneţi-i că am fost împreună. 

GICU: Păi, dacă e vorba de o iubire atât de sinceră şi de 
frumoasă, divorțează şi  căsătoreşte-te cu acest 
floricultor. 

VALENTINA (dezo/ată): E căsătorit şi el. Până divorţăm — 
Şi eu, şi el — se duce, dracului iubirea. Am experienţă, 
am mai încercat de câteva ori. Marile iubiri, cum dau de 
tribunal, se ofilesc. In plus, nici nu doresc să mă 
despart de soţul meu. Un bărbat atât de înţelegător nu 
mai găsesc. Intotdeauna m-a înţeles şi m-a crezut. 
Chiar când am minţit grosolan. 

GICU: Şi, de ce nu te-ar crede şi de data asta? 
VALENTINA: N-am alibi. 


(Bubulac ciuleşte urechile, atent.) 


GICU: Cum, adică? 

VALENTINA: N-am acoperire. Vă rog frumos, liniştiţi-l pe 
soţul meu: daţi-i un telefon şi spuneţi-i c-am fost 
împreună. 

GICU: Şi că ne sărutam! 

VALENTINA: Nu contează. În dumneavoastră are 
încredere. Îmi sunteţi şef... O să-i apun că glumeam. Ne 
jucam... Ne hârjoneam... 

GICU (indignat): Tovarăşă Valentina! 

BUBULAC (vine, discret la fereastră): Pst! Pst! 

GICU (vine la fereastră): Ce s-a-ntâmplat? 

BUBULAC (confidențial): Excelent! Excelent! 

GICU: Ce? 

BUBULAC: Alibiul. Marşaţi imediat. Aţi fast împreună... V- 
aţi sărutat... Exact între opt jumate şi nouă jumate... 
Sunteţi salvat... Asia e alibiul! Perfect! Aur! (Se retrage 
în grădină şi continuă să sape.) 

GICU: Nu înţeleg nimic. Care alibi? (Se întoarce către 
fotoliul pe care s-a aşezat Valentina.) 

BUBULAC (disperat): E singura lui şansă de salvare şi nu 
pricepe! 

ELEONORA (vine până afară, lângă Bubulac): Despre ce- 
aţi vorbit? 

BUBULAC: Nimic... Fleacuri... 

ELEONORA: E vorba de o femeie? 

BUBULAC: Nu. Nu cred... E o problemă oarecum de ordin 
filozofic... moral... Ceva destul de elevat, în orice caz... 
ELEONORA: Bărbaţii, între ei, se acoperă. Altceva vreau să 

te rog. Problema de care ţi-am vorbit... 

BUBULAC: Care problemă? 

ELEONORA: Cu persoana... Femeia... 

BUBULAC: Aha! Femeia-mamă. 

ELEONORA: Totul să rămână între noi. Te rog foarte mult. 
Poate că a fost o confuzie. 

BUBULAC: Bineînţeles. (Eleonora intră în casă.) Ce-mi 
trebuiau mie încurcăturile astea? Eu am ieşit să 
prăşesc, să mă deconectez şi, când colo, dau peste 
complicaţii. Ce-mi trebuie mie complicaţii? După ce că 
sunt astenic... 

GICU: Tovarăşă Valentina... Noi ne cunoaştem de mult, 
nu-i aşa? 

VALENTINA: De doi ani. De la angajare. În prima lună, am 
lucrat chiar în acelaşi birou... Dacă vă mai aduceţi 
aminte, în a doua săptămână m-aţi invitat la cofetărie... 
Nu mi-aţi spus că sunteţi căsătorit... Mă cam plăceaţi... 
Vă simţeam cum vibraţi ca-un arc... 

GICU (jenat) Nu despre asta-i vorba. 

VALENTINA: Bineînţeles. 

GICU: Vream să spun că eu apreciez multe dintre calităţile 
dumitale de salariat, ca şi pe cele de om. Dumneata 
eşti o femeie cu un fond sufletesc sănătos, bun... ŞI 
soţul dumitale mi-a făcut o impresie bună, atunci, la 
revelionul acela... Mi-a vorbit despre preocupările lui, 
despre... căsnicie. E, într-adevăr, foarte gelos? 

VALENTINA: Groaznic. Devine violent. 

GI'CU: Mi-am dat seama. Deci, dumneata — cu un fond 
sufletesc sănătos, el — cu un fond sufletesc sănătos, ar 
fi păcat să vă rataţi căsnicia, dintr-un fleac. 

VALENTINA: Bineînţeles. Eu, de fapt, ţin la el din punct de 
vedere omenesc... Chiar şi ca soţ... Faptul că sunt 
îndrăgostită nu are nimic de-a face cu căsnicia... 
Căsnicia e mai presus de orice... 

GICU: Tocmai... Tocmai de aceea, am să-mi calc peste 
principii şi am să comit această mică minciună, pentru 
a te proteja în faţa soţului. O fac din motive umanitare. 
Rămâne între noi doi. Cu condiţia să-mi promiţi că nu 
se va mai repeta. Ce telefon are? 

VALENTINA: Lăsaţi, că-l formez eu. (Formează un număr 
de telefon, apoi îi intinde receptorul.) 

GICU (la telefon): Tovarăşu' Popovici? Noroc! La telefon e 
Crucescu, şeful soţiei dumitale. Da, eu sunt. Vream să- 
ţi spun că aseară am reţinut-o puţin în parc... Da, pe 
dânsa... Am avut unele probleme... Da, cu mine a fost... 
să stăm de vorbă? Da, desigur, cu plăcere... O să-mi 
fac timp... La revedere... 

VALENTINA: Tovarăşe Crucescu, vă mulţumesc din suflet! 
Puţini şefi din lume ar fi făcut un astfel de gest, în ziua 
de azi, pentru o subalternă. Vă mulţumesc. (Se repede, 
plină de avânt, şi-l sărută pe obraz. Coincidenţă fatală: 
în aceeaşi clipă, Eleonora intră cu cafelele, vede scena, 
tuşeşte spre a-şi anunța prezența şi pune cafelele pe 
masă.) 

ELEONORA (cu glasul stins): Sunt amărui. 

VALENTINA: Mulţumesc foarte mult, dar eu mă grăbesc. 
Bună ziua. (/ese.) 

GICU (profund tulburat, încearcă să-şi redobândească 
calmul): Tocmai începusem, draga mea, să-ţi povestesc 
ceva, înainte de a veni această individă... 

ELEONORA: Dar de ce vorbeşti aşa de urât despre ea? 

GPCU: Mă rog, această subalternă... 


(Apare Gabi.) 


GABI: Tati, pot să-ţi vorbesc şi eu două minute? Am 
nevoie de tine. 

ELEONORA (solemnă): Gabi, ia loc, te rog. Tatăl tău are să 
ne comunice ceva foarte important. 

GABI: Ceva important?! 

GICU (către Gabi): Deocamdată, discut numai cu mama 
ta. Tu, du-te la tine. 

ELEONORA: De ce să nu asculte şi ea? Avem un singur 
copil şi l-am obişnuit să nu-i ascundem nimic. Vorbeşte. 

GICU: Da, e vorba despre ceva extrem de important. (/ se 

pune un nod în gât.) Atât de important, încât ar trebui 
să dispar fără să vă spun nimic. 

ELEONORA: Vrei să nu mai fii atât de misterios? Spune ce 
ţi s-a întâmplat. Te-ai îndrăgostit? Ai vândut un secret 
de stat? Ai devenit spion? Ai trecut la o sectă 
religioasă? Spune! 

GICU (solemn): Dragele mede... (Sonerie la uşă.) Vezi cine 
e. 

ELEONORA (se duce, deschide şi se întoarce, urmată de 
un milițian): Pe tine te caută. 

GICU (se ridică, palid, cu glasul sugrumat): Da, tovarăşe 
plutonier-major, la dispoziţia dumneavoastră. (Către 
Eleonora şi Gabi.) Lăsaţi-ne câteva clipe singuri. (Cele 
două femei dispar în bucătărie, nedumerite.) De fapt, 
nici nu merita să vă mai deranjaţi, în maximum o oră 
veneam eu la dumneavoastră... 

MILIŢIANUL: Aţi fost anunţat? 

GICU: Nu, veneam din proprie iniţiativă. Poate, e greu să 
mă înţelegeţi, dar vă dau cuvântul meu de onoare că 
nici acum nu mi-am revenit după întâmplare şi nu am 
fost capabil să iau o hotărâre responsabilă... Nu aveam 
de gând să ascund absolut nimic... Actul... sau actele 
mele... întotdeauna am răspuns de ele... 

MILIŢIANUL: Desigur, dumneavoastră păreţi un om serios 
şi nu mai este cazul să vă explic eu ce importanţă are 
un act sau un document, aşa că vă rog să aveţi grijă, 
pe viitor... (Scoate un portofel şi i-l înmânează.) 

GICU: Ce-i asta? 

MILIŢIANUL: Actele dumneavoastră. Probabil, v-aţi aplecat 
şi v-au căzut din buzunar. Din fericire, le-a găsit un 
pionier fruntaş la învăţătură şi în comportare, care le-a 
adus imediat la noi. Peste cinci minute, a început o 
ploaie care vi le-ar fi distrus. Doriţi să cunoaşteţi 
numele pionerului, pentru a-i mulţumi personal? _ 

GICU (năucit de întorsătura lucrurilor): Da, desigur... li 
sunt foarte îndatorat. 

MILIŢIANUL: Se numeşte Popescu lonel. Şcoala generală 
99, clasa a V-a B. 

GICU: Mulţumesc. Ştiţi, am avut o pană de cauciuc, m-am 
aplecat şi... Vă mulţumesc foarte mult. 

MILIŢIANUL: Vă salut. (lese, Gicu rămâne îngândurat.) 

ELEONORA (apare, cu un geamantan): Ti-am făcut 
bagajele. Poţi să pleci. 

GICU: Trebuie să-ţi dau nişte explicaţii. 

ELEONORA: Nu-i nevoie. Am atâta imaginaţie încât să 
bănuiesc despre ce e vorba. 

GICU: Nu poţi să bănuieşti. N-ai cum. 


(Eleonora dispare în bucătărie. Gicu rămâne câteva 
clipe îngândurat, apoi îşi ia geamantanul şi pleacă. In fata 
blocului, se întâlneşte cu Bubulac, îmbrăcat în haine de 
oraş, pregătit şi el de plecare.) 


BUBULAC: Ce a-a întâmplat? Unde plecaţi? 

GICU (abătut): Mă duc... 

BUBULAC: V-au descoperit? Am văzut adineaori un 
miliţian... 

GICU: A fost pentru altceva. Nu m-au descoperit. Mă 
predau de bunăvoie. 

BUBULAC: Dar, de ce? Dacă nu v-au descoperit, dacă nu 
v-au chemat, de ce să vă predaţi? E stupid. 

GICU: Nu mai pot să suport vinovăția. Mă apasă 
conştiinţa. 

BUBULAC (uluit): Conştiinţa?! 

GICU: Da. Simt că nu mai pot duce o asemenea povară în 
spinare... Să ştiu că am ucis un om şi să trăiesc liniştit... 
Aş înnebuni... Dumneata nu mă cunoşti: eu am avut o 
viaţă curată ca o coală de hârtie, n-am săvârşit nimic 
urât, niciodată, în nici o împrejurare. Am fost un 
exemplu de cinste şi de corectitudine. Şi de onoare. Nu 
vreau să-mi pierd, tocmai acum, onoarea. Măcar atât 
să-mi rămână. 

BUBULAC: Eu nu vă înţeleg. Dar deloc nu vă înţeleg, pe 
cuvântul meu. Din moment ce aveţi un alibi atât de 
grozav, staţi liniştit. 

GICU: Care alibi? 

BUBULAC: Alibiul cu tipa... Tipa din parc... Cu care v-aţi 
sărutat. În caz că sunteţi luat la întrebări, spuneţi: 
pardon, eu eram cu o persoană în parc, mă sărutam cu 
dânsa, am acoperire... Ştie chiar şi soţul ei personal. 
Sunteţi acoperit sută la sută. 

GICU (năucit): Dumneata eşti un geniu al răului şi al 
perfidiei! Cum de ţi-a trecut prin cap aşa ceva? 

BUBULAC (jignit): Va să zică, după ce îmi storc mintea ca 
să vă scot din rahat, mă faceţi şi geniu al perfidiei?! 
Atunci, descurcaţi-vă singur. (Dă să plece, dar se 
răzgândeşte.) Gândiţi-vă, cel puţin, la familie. Soţia n- 
are serviciu, fata e studentă. Din ce or să trăiască? 
Dumneavoastră vă convine să vă duceţi la puşcărie 
pentru trei-patru ani, masă şi casă pe gratis, eventual, 
când ieşiţi, soţia a şi terminat divorţul, începeţi o viaţă 
nouă, cu una tânără etc. Dar la aceste două fiinţe 
singure şi lipsite de apărare nu vă gândiţi deloc? 

GICU: Te rog, încetează! Regret foarte mult că ţi-am 
acordat atâta încredere! Nu te amesteca în viaţa mea! 
BUBULAC: Asta nu vă promit cu certitudine... Pentru că 
deja sunt amestecat... Şi nu eu am vrut-o, ci 
dumneavoastră! Acum e târziu să-mi spuneţi: nu te 

băga! 

GICU: La revedere. (P/eacă.) 

BUBULAC: Sau adio! (/ngândurat.) Complicată situaţie. 
Cred că trebuie să iau o atitudine. Eu vreau binele şi mi 
se răspunde cu jigniri! Aşa ceva n-am să admit! (Peste 
o clipă, în fața blocului apare Bebe; mărunțel, sprinten, 
agil, slăbuț, simpatic. Poartă în spinare un rucsac 
neverosimil de mare. Se uită pe o hârtiuţă. Bubulac e 
intrigat şi-l abordează direct.) Tinere, încotro? 

BEBE: Spre nord-vest. 


28 


Alibi 


BUBULAC: Vroiam să zic, pe cine cauţi? | 

BEBE: Am impresia că nu pe dumneata. (/ntră în bloc.) 

BUBULAC (pansiv): Am o zi ciudată. Vreau să fac bine şi 
mi se răspunde cu rău. (Apare Femeia, oarecum 
dezorientată.) 

FEMEIA: Bună ziua. (Bubulac tace.) Bună ziua. Nu-mi 
răspundeţi? 

BUBULAC: Nu, pentru că sunt păţit. 

FEMEIA: Dacă sunteţi amabil, locuieşte cumva aici o 
tânără brunetă, studentă la filologie? 

BUBULAC: În blocul nostru sunt două studente brunete, 
ambele la filologie. Dar de ce mă Intrebaţi? 

FEMEIA (/ncurcată): Uitaţi despre ce e vorba... 

BUBULAC: Căutaţi cumva o fiică ce vă aparţine pe cale 
naturală? 

FEMEIA: De unde ştiţi? 

BUBULAC: Asta nu e o problemă, pentru mine. Mă 
numesc Bubulac şi sunt doctor în drept. Cred că aş 
putea să vă ajut să limpeziţi această situaţie. Vreţi să 
intrăm puţin? 


(Întră amândoi în bloc. Eleonora şi Gabi apar din 
bucătărie.) 


GABI: Mami, vrei să mă asculţi? 

ELEONORA: Da, draga mea. 

GABI: Tata n-a vrut, deşi sfatul lui m-ar fi ajutat mai mult. 
Se spune că taţii îşi înţeleg mai bine fiicele. Uite despre 
ce e vorba: un coleg de-al meu, un băiat minunat, din 
toate punctele de vedere, s-a îndrăgostit de mine, încă 
de-acum doi ani. Dar eu nu ştiam nimic şi nici el nu mi- 
a spus nimic. Apoi, brusc, a venit, mi-a mărturisit totul 
şi m-a cerut în căsătorie. 

ELEONORA: Şi? 

GABI: Nu asta e important. Important e altceva. (P/ânge.) 
Mamă, cu acest prilej mi-am dat scama de un lucru 

groaznic: că eu n-am iubit până acum niciodată, deşi 
am douăzeci de ani, trei luni şi patru zile. Eu nu ştiu, 
efectiv, ce e acest sentiment! Ştii ce-am făcut, de 
cîteva zile? Am văzut toate filmele şi piesele despre 
dragoste: Secretul dragostei, Elixirul dragostei, Feriţi-vă 
de dragoste, Nu vă feriţi de dragoste, Marile iubiri, Mi- 
cile iubiri etc., etc. N-am înţeles nimic! Nimic! 

ELEONORA (depăşită): Draga mea, nici eu n-am iubit 
decât o singură dată în viaţă. Pe tatăl tău. Ne-am 
îndrăgostit la prima vedere şi n-am înţeles nimic. Dar 
tin minte că era extraordinar. 

GABI: Aveai impresia că înfloresc caişii în ianuarie? 

ELEONORA: Nu. De ce? 

GABI: Aşa pretinde un poet. Că atunci eşti cu adevărat 
îndrăgostit, când ţi se pare că înfloresc caişii în ianuarie 
şi că iarba izbucneşte brusc de sub asfalt. 

ELEONORA: Eu m-am îndrăgostit în august. Era o căldură 
groaznică. Şi, ce i-ai spus băiatului? 

GABI: Nimic. L-am privit şi el a înţeles că nu pot să-i spun 
nimic. Şi a început să plângă. Şi, pe urmă, am început 
şi eu să plâng. Mamă, ştii ce groaznic e să nu poţi iubi? 
Nu cumva sunt anormală? Du-mă la un medic. 

ELEONORA: Ce prostie! Medicii habar n-au de sufletul 
omenesc. Ei ne caută numai pe dinafară. 

GABI: Tata, unde a plecat? 

ELEONORA: Nu ştiu. (D/sperată.) Cred că ne-a părăsit. La 
cincizeci de ani, toţi bărbaţii îşi iau câmpii. Nu mai ţin 
cont de nimic, calcă în picioare orice sentiment. 
(Plânge.) Cred că m-a părăsit pentru alta. 

GABI (patetică): Tatăl meu e cei mai bun din lume! El nu e 
în stare de o asemenea mârşăvie! 

ELEONORA: Şi eu credeam aşa despre tatăl meu, la vârsta 
ta. Fină când am ieşit cu logodnicul meu, adică, cu 
taică-tu, la un restaurant. Acolo, cu cine crezi că dau 
nas în nas? Cu tăticuţul meu drag şi adorat, bunicul 
tău. Cu cine era el la o masă, tâte-ă-tâte? Cu colega 

mea de bancă, prietena mea cea mai bună, cu care-mi 
făceam lecţiile. Dacă i-aş fi spus maică-mi, ar fi murit 
pe loc. 

GABI: Şi, nu i-ai spus? 

ELEONORA: Nu. A aflat singură. Şi s-a resemnat. Orice 
femeie, după patruzeci şi cinci de ani, trebuie să se 
apuce de tricotat, de crescut nepoți, sau să intre în 
comitetul de stradă... 

GABI (îngândurată): Şi chiar crezi că tata ne-a părăsit? 

ELEONORA: Da. Definitiv. Şi-a luat şi bagajele. 

GABI (plângând): Mamă, nu pot să cred! Tata e un om atât 
de minunat... 

ELEONORA: Da, şi eu eram convinsă că e un om minunat. 
Ce e ciudat, pentru noi, femeile, e că şi cei minunaţi ne 
înşeală. 

BUBULAC (iese împreună cu Femeia): Vă rog să fiţi calmă. 
Vom lămuri lucrurile până la capăt. Veniţi cu mine. 
(Pleacă amândoi spre stradă.) 

GABI: Mamă, e groaznic, tot ce-mi spui. (Sonerie. Se 
duce, deschide şi se întoarce cu Popovici, soțul 
Valentinei, tip tânăr, grăsan.) Mamă, te caută cineva. 
(Intră în camera ei.) 

POPOVICI: Bună ziua. Sper că mă ţineţi minte... (Eleonora 
face eforturi.) De la revelion... Sunt soţul tovarăşei 
Valentina, subalterna soţului dumneavoastră... 

ELEONORA: Exact. V-am recunoscut. Luaţi loc. 

POPOVICI: Mulţumesc. Nu am venit să stau. Am venit să 
vorbesc cu soţul dumneavoastră. 

ELEONORA: A plecat de câteva minute. 

POPOVICI: Mulţumesc. Ştiu unde-l găsesc (Vrea să plece.) 

ELEONORA: Unde? 

POPOVICI: Veţi afla mâine, din presa cotidiană. 

ELEONORA (fi iese înainte şi-l reține): O clipă! Sunt soţia 
lui şi simt nevoia de mai multe detalii. Explică-te. 

POPOVICI (se aşază): Aţi observat, cumva, ceva între soţia 
mea şi soţul dumneavoastră? 

ELEONORA (decisă): Da. Dânsa a fost aici acum o 
jumătate de ceas. l-am surprins îmbrăţişaţi. 

POPOVICI (fericit): l-aţi surprins? 

ELEONORA: Da. l-am văzut cu ochii mei. 

POPOVICI: Bravo. Mă bucur. 

ELEONORA: De ce te bucuri? 

POPOVICI: Că nu m-am înşelat. Am presimţit că el e. 
Dealtfel, a şi recunoscut. Poate că nu ştiaţi că mi-a dat 
azi un telefon, prin care a recunoscut că a fost aseară 
în parcul „Privighetoarea”, cu soţia mea. Cineva i-a 
văzut cum se sărutau, pe o bancă. 

ELEONORA: Pe o bancă?! 

POPOVICI: Da. Acum au întâlnire din nou, pe aceeaşi 
bancă. Am pus mâna pe o scrisoare nesemnată. Cu 
scrisul aplecat spre dreapta. M-am interesat. E al soţu- 
lui dumneavoastră. Mă duc să-i surprind. 

ELEONORA. (decisă): Un moment. Merg şi eu. 

POPOVICI: Cu atât mai bine. 

ELEONORA (în timp ce se piaptănă): Aveţi de gând să 
divorţaţi? 

POPOVICI: Nu. Nici nu mă gândesc. Ar vrea ea să scape 
de mine şi să-şi facă de cap! (P/ânge.) Dacă aţi şti ce 
încredere oarbă am avut, până acum, în soţia mea... 
Deşi părea oarecum frivolă, îmi era profund devotată. 
Ştia că sunt gelos şi-mi respecta slăbiciunea. Acum, nu- 
mi pot da seama ce s-a întâmplat, cum a putut s-o 
ademenească soţul dumneavoastră. Probabil că a 
şantajat-o, altfel nu-mi explic. 

ELEONORA (/ignită): Te rog să-ţi măsori cuvintele! Cum îţi 
imaginezi că soţul meu ar fi capabil de un şantaj?! Il 
cunosc de douăzeci şi cinci de ani. Mai degrabă, soţia 
dumitale este gata oricând să se agaţe de gâtul 
bărbaţilor. Adu-ţi aminte de scandalul de la revelion. 

POPOVICI: Eu am recunoscut că soţia mea avea porniri 
frivole, dar nu a trecut niciodată la fapte. 

ELEONORA: De unde ştii dumneata? 

POPOVICI: Mi-a jurat solemn. Mi-a spus: „Puiule, îmi place 
să cochetez, dar nu merg mai departe, stai liniştit”. Şi 
eu am stat liniştit. 

ELEONORA: Foarte rău ai făcut. Când o femeie îşi înşală 
bărbatul, numai bărbatul e de vină. Inseamnă că nu e 
bărbat. Că n-a ştiut s-o strunească. 

POPOVICI: E adevărat. Eu n-am atins-o nici măcar ou o 
floare. 

ELEONORA: Dar, de adus, i-ai adus vreo floare? 

POPOVICI (sincer): O dată pe an. La onomastică. Eu îi 
aduceam, de ziua ei, o floare, ea îmi aducea, de ziua 
mea, o cravată. Alte gingăşii nu ne-am permis, 
strângeam bani de maşină şi de apartament. Acum, s-a 
ales praful. 

ELEONORA (e gata de plecare): Deci, n-ai de gând să 
divorţezi? 

POPOVICI: Nu. O ucid. (Scoate de sub haină un satâr.) 

ELEONORA: Vai de mine! i 

POPOVICI: Pe cuvânt. Cu satirul. In moalele capului. 
Mergem? 

ELEONORA: Mergem. 

POPOVICI: Dumneavoastră, ce-aveţi de gând? _ 

ELEONORA: Eu am să mă descurc manual. (/şi pune pe 
cap, demonstrativ, o perucă.) Intre o nevastă şi-o 
amantă — ambele, românce — o păruială e suficientă şi 
hotărâtoare. Lasă satirul. Rezolv eu lucrurile. Hai! 


(Cei doi ies, călcând cu decizie. Pauză. Sonerie. Gabi nu 
aude, din camera ei, de unde apare abia într-un târziu.) 


GABI: Mami! Unde eşti? 


(Bebe intră pe fereastră, trăgându-și cu greu după el 
rucsacul. Gabi îi remarcă apariţia, fără să se mire.) 


BEBE: Aveţi soneria defectă? Am sunat şi nu mi s-a 

răspuns. În plus, cineva m-a indus în eroare: mi-a spus 
că în bloc nu există o familie Crucescu, ci una Prucescu, 
care s-a mutat. 

GABI: Noi suntem familia Crucescu. 

BEBE: Acum, m-am lămurit. (Se așază pe fotoliu, cu 
rucsacul în spinare.) Unde e tatăl dumneavoastră? 

GABI: Nu e acasă. 

B(EB(E: Atunci, am să-l aştept. 

GABI: Va întârzia, probabil... 

BEBE: Nu mă grăbesc. (Pauză. Între timp, adoarme brusc 
şi începe să sforăie.) 

GABI (stupefiată, formează un număr de telefon): Alo! 
Miliția! 


CORTINA 


PARTEA a Il-a 


Acelaşi decor şi aceleaşi personaje. Actiunea se reia 
exact din momentul în care s-a întrerupt. 


GABI (/a telefon): Alo! Miliția? Bună ziua. Vreau să vă 
relatez următoarea situație: eu sunt singură acasă, tata 
e plecat, mama e plecată, şi mi-a intrat un tânăr pe 
fereastră, a zis nu ştiu ce şi nu ştiu cum, s-a aşezat pe 
un fotoliu, după care a adormit brusc şi a început să 
sforăie... Eu ce să fac cu el? Zău, pe cuvânt că nu 
glumesc! (Râde, i s-a spus, probabil, o glumă.) Da, pare 
o glumă, dar... Nu, nu e deloc agresiv... E şi simpatic, 
da. (// priveşte cu vădită satisfacţie.) Da, e foarte 

simpatic... Atunci, lăsaţi, că mă descurc eu... Mă 
scuzaţi... II trezesc... Da... (/nchide telefonul. Apoi se 
apropie, cu prudență, de Bebe şi-l atinge cu un deget.) 
Alo! Fiţi amabil... Vă rog frumos să vă treziţi! (// scutură 
de umeri, indignată.) Dar ce înseamnă asta? Daţi buzna 
într-o casă străină — nechemat, neinvitat vă instalaţi 
comod pe fotoliu şi începeţi să dormiţi şi să sforăiţi?! 
Asta e curată... (Wu îndrăzneşte să spună cuvântul.) 
Curată obrăznicie. Vreţi să chem vecinii? Să chem 
miliția?! Pompierii?! (Nici o reacţie din partea lui Bebe. 
Acesta doarme profund.) Nu-i nimic. Lasă că vine 
mama, vine tata, îţi arată ei... Te aruncă ei pe fereastră, 
înapoi... (Apare Bubulac, care se întoarce din oraş. Gabi 
ÎI vede şi-i cere ajutorul.) Dacă sunteţi amabil, aş vrea 
să vă rog ceva. 

BUBULAC: Desigur, cu plăcere. 

GABI: Uitaţi despre ce e vorba: dânsul a intrat pe 
fereastră, cu bagaje cu tot, a întrebat nu ştiu ce, după 
care s-a aşezat şi-a adormit. Acum, nu vrea să se tre- 
zească şi să plece. Puteţi, să mă ajutaţi? 

BUBULAC: Dar, bineînţeles. Lăsaţi, că vi-l zburătăcesc eu, 
imediat. (Vine înăuntru şi-l bate pe Bebe pe umăr, 
energic.) Vă rog să fiţi amabil şi să vă treziţi. (Nici un 
semn. Bubulac insistă.) vă rog frumos, ca să nu 
chemăm organele! 

BEBE (se trezeşte, satisfăcut): Hei, ce somn zdravăn am 
tras! Cât am dormit? (Se uită la ceas.) Doar unsprezece 
minute. Mă simt excelent. 

BUBULAC (sever): Tinere, am nevoie de o explicaţie. 

BEBE: Ce explicaţie? 

BUBULAC: Ce cauţi aici, cum ţi-ai permis şi cine eşti? 

BEBE: Dar dumneata cine eşti? 

BUBULAC: Bubulac, doctor în drept. 

BEBE: Bebe, globetrotter. (fi strânge mâna lui Bubulac, 
care scoate un urlet de durere şi fuge afară, îngrozit.) 

BUBULAC (apare /a fereastră, plângâna): Domnule, acum 

ştiu cine eşti: eşti un monstru! Pentru ceea ce ai făcut, 
poţi să primeşti o groază de ani de puşcărie. 

BEBE: Dar, ce v-am făcut? M-am recomandat, pur şi 
simplu. 

BUBULAC: Dumneata nu ai voie să dai mina cu oamenii! 
Dumneata ar trebui să umbli cu mâinile legate, aşa 
cum umblă câinii, cu botniţă. (Către Gabi.) Dumneata 
nu-ţi imaginezi cum mi-au trosnit oasele! Parcă erau 
nişte vreascuri. Mă duc să chem organele! (P/eacă.) 

GABI (către Bebe): Cred că nu e bine să mai rămâi aici. 
Bubulac e în stare să vină cu miliția. Mai bine, pleacă! 

BEBE: Ţi-am spus, domnişoară, că am ceva de vorbit cu 
tatăl dumitale. Îl aştept până vine. Te deranjez, dacă-mi 
beau cafeaua aici? (/a bastonul şi-i deşurubează 
capacul. Capacul devine pahar. Din baston îşi toarnă 
cafea.) E fierbinte. Doreşti? În partea cealaltă, am apă 
rece, de la gheaţă. La mijloc am sucuri şi alte chestii 
gustoase. Este un baston de construcţie specială, 
anume pentru cei care călătoresc pe jos. Ce crezi că am 
aici, în rucsac? Un cort, un pat, o masă, un scaun, ve- 
selă, un costum de zi, un costum de seară, rufărie de 
corp, rufărie de pat, două kile de cartofi, un kil de 
ceapă, două, de roşii, unul de păstârnac, unul de... 


(Sonerie, la uşă.) 


GABI: A venit Bubulac, cu miliția! Treci alături! Nu vreau 
scandal. (Îl îmbrânceşte în camera ei, cu bagaje cu tot. 
Apoi deschide şi se întoarce, urmată de Eleonora.) 

ELEONORA (surescitată): închipuie-ţi că nu i-am prins. 
Plecaseră de cinci minute. 

GABI: Despre cine vorbeşti? 

ELEONORA: Tu nu ştii... E mai bine... A venit un tip... l-ai 
văzut... care zicea că nevastă-sa şi cu taică-tu... 
(/stovită.) În sfârşit, nu i-am prins... Aş fi vrut să am o 
explicaţie cu ea, ca de la femeie la femeie. (/şi scoate 

peruca. Sonerie, la uşă.) Vezi cine e. 


(Gabi se duce, deschide şi se întoarce, urmată de 
Gripcă, tip gras, greoi, apropiat de şaizeci de ani. Poartă 
cu el o servietă jerpelită, doldora de hârțoage.) 


GRIPCĂ: Bună seara, tovarăşă Crucescu. Vă rog să mă 
scuzaţi că vă deranjez la această oră şi în acest 
moment dificil, nu-i aşa? (/nsinuant.) Numai de mine nu 
aveţi nevoie dumneavoastră, în aceste clipe de 
răscruce în viata personală. Dânsa este fiica 
dumneavoastră, Gabriela, nu? Studentă la Facultatea 
de limbă şi literatură română, instituţie foarte prestigi- 
oasă, dealtfel. Dacă dânsa doreşte să asiste la discuţia 
noastră, cu atât mai bine, dacă nu, poate să se 
retragă... 

GABI: Prefer să mă retrag. Am o problemă... (Dispare în 
camera ei.) 

GRIPCA: Imi pare rău că nu m-am recomandat, dar am 
impresia, dacă nu cumva certitudinea, că mă 
cunoaşteţi, am participat la o reuniune tovărăşească la 
care eraţi şi dumneavoastră, cu soţul, iar soţul 
dumneavoastră îmi este vechi prieten şi coleg de 
serviciu. Lucrăm împreună de aproape treizeci de ani, 
de când eram tineri şi utemişti... Deci, mă cunoaşteţi, 
sau e nevoie să mă recomand? Sunt tovarăşul Gripcă, 
de la Serviciul Cadre. Acum îi apune Personal, dar e 
acelaşi lucru, n-are nici o importanţă, sunt etape când 
un anumit conţinut cere o anumită formă, şi invers, n-o 
să mă apuc eu acum să fac cu dumneavoastră lecţie de 
învăţământ politic... (O priveşte fix pe Eleonora, care 
este uluită de elocința neaşteptatului musafir.) Ca să 
fiu mai precis, lucrez în probleme de Cadre, de exact 
douăzeci şi opt de anii şi sunt, efectiv, un bun prieten şi 
un vechi coleg al soţului dumneavoastră. (Intre timp a 
scos din servietă un dosar voluminos.) Pentru ce v-am 

deranjat la această oră? 

ELEONORA (grăbită să facă precizarea): Soţul meu nu 
este acasă. 

GRUPCA: Nu-i nimic, asta nu are prea mare importanţă. 
Doream, de fapt, să discut cu dumneavoastră. La 
modul cel mai prietenesc cu putinţă. Nu oficial, ci per- 
sonal. Ca de la om la om. 

ELEONORA (impresionată de bunăvoința cave i se arată): 
lertaţi-mă că nu v-am întrebat dacă doriţi o cafea. 

GRIPCA: Mulţumesc, nu beau cafea seara, niciodată. 

ELEONORA: Atunci, un păhărel de vişinată... 

GRIPCĂ: Mulţumesc. Vişinată primesc. Îmi plac băuturile 
dulci. Prima dovadă că nu sunt beţiv... (Eleonora scoate 
din bufet o sticlă cu vişinată şi-i toarnă într-un păhărel.) 
Nu, nu admit să gust, dacă nu gustaţi şi 
dumneavoastră. (Eleonora îşi toarnă şi ei am păhărel, 
ciocnesc şi beau, bine dispuşi, zâmbitori, amabili.) 
lertaţi-mă, dumneavoastră aţi făcut-o? Este excelentă. 
N-am băut aşa ceva, în viaţa mea. Ce parfum! E 
delicioasă. Să te lingi pe buze. Sunteţi o gospodină cu 
vocaţie. Felicitări. (Răsfoieşte, brusc, dosarul.) Uitaţi, 
tovarăşă Crucescu, despre ce este vorba: noi am primit 
recent, mai precis, astăzi, o sesizare în legătură cu o 
anumită faptă săvârşită de soţul dumneavoastră. Ştiţi 
despre ce e vorba? 

ELEONORA: Ştiu. 

GRIPCA: Deci, v-a spus? 

ELEONORA: Mi-a dat de înţeles. După aceea, am aflat eu, 
pe alte căi. 


(Spectatorii vor trebui să priceapă că cele două 
personaje merg pe piste paralele.) 


GRIPCĂ: Ce fel de căi? 
ELEONORA: Adică, a venit o persoană implicată, care mi-a 
spus tot. intre timp, însă, soţul meu a dispărut. 

Probabil, ştiţi. 

GRIPCĂ: Nu, dar nu ne miră. (Începe să noteze.) La ce oră 
a dispărut? 

ELEONORA: Acum aproximativ treizeci, patruzeci de 
minute. 

GRIPCĂ: Exact cum am fost informaţi şi noi. (Bea încă un 
păhărel de vişinată.) Excelentă vişinată! Aţi făcut-o 
personal? 

ELEONORA: Bineînţeles. (Îi mai toarnă încă un păhărel. 
Gripcă îl bea imediat.) 

GRIPCA: lertaţi-mă, eu nu sunt băutor, sufăr cu ficatul, 
dar o asemenea vişinată n-am băut în viaţa mea. Este 
absolut formidabilă... (Vișinata şi-a făcut un anume 
efect asupra lui, ochii încep să-i strălucească, iar 
sinceritatea lui sporeşte.) Dar, chiar aşa! 
Dumneavoastră nu vă mai amintiţi de mine, deloc? Noi 
am stat de vorbă, amândoi, cu circa... un moment, că 
vă spun exact... (Răsfoieşte dosarul şi face un calcul 
mintal.) Acum exact cincisprezece ani şi patru luni, noi 
am avut o discuţie, împreună, în locuinţa pe oare o 
aveaţi, pe strada Dobrogeanu Gherea numărul şase, 
etajul trei, apartamentul patru. E adevărat? 

ELEONORA: Da, acum îmi amintesc. Aveaţi mustață? 

GRIPCĂ: Exact. În furculiţă. (Râde de se prăpădeşte. Ea îi 
mai toarnă un pahar, el îl bea imediat.) Tovarăşă 
Crucescu, să revenim la ale noastre, nu vreau să vă 
rețin prea mult. Soţul dumitale... pot să-ţi zic aşa? 

ELEONORA: Vă rog. 

GRIPCA (/uat de vișinată): Prevăd c-o să ne şi tutuim, 
până la urmă, dat fiind vechimea cunoștinței noastre... 
Deci, tovarăşul Crucescu nu e acasă? 

ELEONORA: Nu. 

GRIPCĂ: Precis? 

ELEONORA (varsă repede o lacrimă): Precis. Ne-a 
părăsit... 

GRIPCA: Vă rog să fiţi calmă. Niciodată, lucrurile nu sunt 

atât de grave pe cât ne imaginăm noi. Deci, v-a 
părăsit... 

ELEONORA: Nu, ne-a fost luat! 

GRIPCĂ (edificat): Fireşte, luat. Ce vreţi, e la mijloc o viaţă 
de om... 
ELEONORA (nu-și poate stăpâni lacrimile): Şi, viaţa mea?! 
Eu ce mă fac, cu viaţa mea, dacă am rămas singură? 
GRIPCA: Tovarăşă Crucescu, fiţi calmă şi înţelegătoare. 
Noi, materialiştii, ştim să acordăm întâmplării rolul care 
i se cuvine. A fost o întâmplare care i se poate întâmpla 
oricui. Sigur că orice întâmplare poate fi stăpânită şi 
dirijată de către un om conştient, bine înarmat 
ideologic şi ştiinţific, dar asta e cu totul altceva. Atâţia 
oameni sunt călirăţi, zilnic, pe glob.... 

ELEONORA: Şi atâtea suflete! Atâtea suflete curate şi 
nevinovate, călcate în picioare şi strivite fără milă. 

GRIPCA (filozof): Da, fireşte. Un trup, de fapt, e egal cu un 
suflet. Ele nu pot fi niciodată despărțite în mod 
mecanic. Călcând un trup, călcăm, implicit, şi un suflet. 
Şi, invers: călcăm un suflet, călcăm un trup. Aici aveţi 
macre dreptate. S-ar putea, totuşi, ca dânsul să aibă 
unele circumstanţe atenuante. Deşi, fiind vorba de o 
persoană cu muncă de răspundere, lucrurile se 
complică oarecum, dar, ce putem face? Fapta e faptă. 
Să vedem cum putem să-l ajutăm. 

ELEONORA: Eu nu sunt dispusă să-l ajut. 

GRIPCA: Nu sunteţi dispusă? 
ELEONORA: Nu. Şi nici să-l iert. Nici dacă-mi cade la 
picioare. Nici dacă va merge în genunchi după mine. 
GRIPCĂ: Nu pot să nu apreciez intransigenţa dumitale, 
faţă de o greşeală morală. Într-adevăr, o femeie poate 
ierta multe unui bărbat, deşi bărbaţii nu sunt dispuşi să 
ierte nimic femeilor. Totul, însă, până la un anumit 
punct. 

ELEONORA: Viaţa mea de soţie este curată ca o lacrimă. 
Eu nu i-am greşit cu nimic. 

GRIPCĂ: Da, ştim asta. Ştim chiar mai mult: că eşti o 
femeie minunată. Vei divorța? 

ELEONORA: De ce mă întrebaţi? 

GRIPCĂ: De ce să-ţi ascund? Eu trebuie să fac până mâine 
o informare pentru conducerea Consiliului popular. 
Deci, trebuie să cunosc cazul, sub toate aspectele lui, 
inclusiv intenţiile dumitale. De obicei, în astfel de 
împrejurări, când soţii sunt luaţi pentru un timp mai 
îndelungat, soțiile îi părăsesc. Nimic nefiresc în asta, 
nimeni nu poate să aştepte un an, doi, trei, patru — nu 
e uman, deşi, teoretic, e foarte nobil. In cazul că 
divorţezi, noi vom avea obligaţia să ne interesăm de 
soarta dumitale. Poate, vei avea nevoie de o pensie... 
deşi nu e cazul; din cauza vârstei... Sau un serviciu... 
(Se uită în dosar.) Deşi, s-avem iertare, nu prea 
posedăm studii... Azi, fără studii, nu poţi fi decât femeie 
de serviciu. 

ELEONORA: Am făcut nouă clase, dar m-am căsătorit... 

GRIPCĂ: N-au valorare. Numai de la liceu în sus, contează. 
Societatea a progresat, cine n-a învăţat a pierdut 
căruţa! S-a dus vremea directorilor cu patru clase 
primare. Eu, personal, mi-am completat liceul la 
bătrâneţe. O chestie absolut comică: fiu-miu era într-a 
noua, şi eu, într-a şaptea. Mă medita, îmi făcea compu- 
nerile, eram la mâna lui. Te supăr dacă te mai deranjez 
cu un păhărel de vişinată? (/ se toarnă respectivul 
păhărel de vişinată.) la spune-mi, dragă Eleonora... (/; 
ia mâna şi i-o sărută.) lartă-mă că-ţi spun pe nume, dar 
sper că mă consideri prieten, începând de astăzi. 
Spune-ani: ce s-a întâmplat cu el? Cum de-a ajuns 
Crucescu, acest om de valoare, acest tovarăş 
admirabil, în situaţia în care a ajuns? Se luase, cumva, 
de băutură? 

ELEONORA: Nu. Nu am observat nimic schimbat la el. Nu 
lipsea noaptea de acasă, venea devreme, lucra până la 
unu, două, ca de obicei, citea, era calm, liniştit... Nu se 

luase de băutură, precis. 

GRIPCA: Draga mea, îmi pare rău că te contrazic. 
(Apăsat.) Atunci, el era băut! 

ELEONORA: Băut?! 

GRIPCA: Da! Atunci când a săvârşit fapta, era troscăit. 
Băuse masiv. Avem dovezi. (Oftează.) N-are salvare. E 
pierdut. 

ELEONORA: Pierdut?! Ş 

GRIPCA: Mâine va fi deja exclus. Şi destituit. In lipsă. 
Păcat că nu a venit să ne anunţe şi pe noi, imediat. 
Puteam aranja să fie luat după şedinţă. Adică, să ne 
dea mai întâi nouă nişte explicaţii. Era obligat. Mai ai o 
vişinată? (O bea şi pe-a şasea. Se îmbată.) Dacă ai şti 
ce rău îmi pare de el, draga mea! Ca de un frate! Ce 
om minunat! Şi ce faptă mârşavă a comis! S-a distrus! 
E pierdut... (Îi ia o mână.) Ai de gând să-ţi refaci viaţa 
personală? Ai merita. (/nsistă cu avansurile, îi mângâie 
mâna până la cot o sărută pe umăr.) Eşti o femeie bine, 
încă, ai dreptul la bucurii. Ce piele îngrijită, ce privire 
tânără şi clocotind de viaţă... Poate-ţi închipui că eu 
sunt fericit în viaţa personală... Sunt aşa de singur şi de 
nefericit, încât uneori mă întreb de ce nu am şi eu 
dreptul la o femeie pe care s-o ador şi să mă adore. De 
când ai aluniţa asta? 

ELEONORA (a băut și ea două pahare): Din naştere. 

GRIPCA: Din naştere?! Ce ciudat! (Brusc.) O să-ţi pun 
ultima întrebare oficială: soţul tău... Gicu, ca să fiu mai 
direct... şi-a cunoscut, cumva, victima, dinainte? Te rog 
să te gândeşti bine. Asta e extrem de important. 

ELEONORA: Bineînţeles că a cunoscut-o. S-au întâlnit şi 
aici, în casă. 

GRIPCĂ (notând, înfrigurat): E îngrozitor ce-mi spui. 
Inimaginabil! Inseamnă că gestul lui a fost premeditat! 
Îndeamnă că victima a fost lovită anume... 

ELEONORA (înțelegând altceva): Nu ştiu cum a fost lovită 
victima, ştiu cum am fost lovită eu. Lovită în plin. 

GRIPCĂ (închide dosarul şi-l vâră în servietă): Mulţumesc. 
De fapt, asta vroiam să ştiu. (Suferind.) Nefericitul! Nu 
mai e nimic de făcut pentru el. Nimic. 


(În fața blocului apar Bubulac şi un miliţian — acelaşi 
din prima parte. Bubulac vine la fereastră.) 


BUBULAC: Vă rog, unde e persoana? C-a venit miliția! 

GRIPCA (crede că-i vorba despre Gicu): E plecată, 
persoana... (Către miliţian.) Lăsaţi, că ne ocupăm noi 
de problemă. E în mâinile noastre. 

MILIŢIANUL: Ca să fiu sincer, eu nu pricep despre ce e 
vorba. 

BUBULAC (către Gripcă): Vreau să vă relatez că am fost, 
pur şi simplu, mutilat. Mâna asta n-o mai simt. Parcă n-- 
r fi a mea. Parcă ar fi de plastic. 

GRIPCĂ: Vă rog să nu ne reţineţi. Adresaţi-vă unui medic. 

MILIŢIANUL: Mergeţi la circumscripție şi luaţi un certificat. 

BUBULAC: Ai dreptate. Să am întâi ceva la mână. (Pleacă 
amândoi.) 

GRIPCĂ (familian: Eleonora, draga mea, iartă-mă că 
insist: îmi mai dai o picătură de vişinată? (Eleonora se 
conformează.) Spune-mi: pot să fac ceva pentru tine? 
Vreau să te ajut, din tot sufletul. (Fa plânge.) Nu te sfii 
de mine. Suntem doi nefericiţi. (f sărută mâinile, de- 
vine insistent.) Poate, ne unim singurătăţile... Fiica ta 
mai e aici? (Ea nu-i răspunde, e tulburată.) Apropo de 
fiică-ta... Am aflat ceva teribili: că nu e copilul tău. De 
ce nu ne-ai spus şi nouă? Chiar dacă soţului i-ai ascuns 
acest amănunt, nouă, Cadrelor, trebuia să ne 
comunici... Azi a fost la noi mama ei şi ne-a dat o 
declaraţie în acest sens. 

ELEONORA: Dar, ce importanţă are asta? Fata e majoră. 

GRIPCĂ: Tocmai pentru că e majoră, trebuie să ştie 
adevărul. Şi soţul tău trebuie să ştie adevărul. Noi 
luptăm pentru adevăr. (Eleonora pare dărâmată.) Hai, 

nu fi aşa de deprimată. Hai să ne mişcăm puţin, să 
discutăm în aer liber. Uite, te invit la un local. (/n 
şoaptă.) Un mic restaurant ţinut de un semimandatar, 
prieten al meu... Are ficăţei de pasăre la grătar şi 
ciupercuţe... Vii? 

ELEONORA (privindu-l lung şi nedumerită): Nu. 

GRIPCĂ: De ce? Ţi-e ferică de cineva? Nu fi proastă. O să 
fim în siguranță.. Are separeuri... (/n aceeaşi clipă, pe 
uşă intră Gicu, fără să fi făcut vreun zgomot care să-l 
pună în gardă pe Gripcă.) De cine ţi-e frică? 

ELEONORA (/-a văzut pe Gicu): De el. (Către Gicu.) Dragul 
meu, eşti căutat de la Cadre. [i se cer anumite 
explicaţii. (/ese spre bucătărie.) 

GICU (needificat): Gripcă, ce e cu tine? 

GRIPCA (deja beat): Dragul meu... (Vrea să-/ îmbrățişeze, 
dar se reține.) Am trecut întâmplător... Mi-era dor de 
tine... (// sărută pe obraji.) Dragul meu... Mai ţii minte, 
când eram utemişti şi lipeam afişe cu „Votaţi soarele!”? 
(Gicu continuă să fie uimit.) Unde ai toaleta? 


(Gicu îl conduce spre toaletă. La fereastră apare 
Bubulac.) 


BUBULAC (u/uit): V-aţi întors? 

GICU (alb): Da. 

BUBULAC: Cum aşa? 

GLCU: De ce te miri? 

BUBULAC: Păi, cum să nu mă mir? 

GICU: M-am dus la miliţie să mă predau şi ofiţerul de 
serviciu m-a jignit. 

BUBULAC: De ce? 

GICU: Mi-a zis că sunt beat. 

BUBULAC: Nu se poate! 

GICU: Pe cuvântul meu. l-am spus: „Tovarăşe, eu sunt cel 
cu crima despre care s-a scris in ziar. Eu l-am călcat pe 
respectivul”. Ofiţerul s-a uitat la mine chiorâş: „Du-te, 

dom'le, şi te culcă, nu vezi că eşti beat?” „Eu, beat?” 
„Da, dumneata, eşti beat!” „Eu am omorât un om, am 
venit să mă predau şi nu accept să fiu insultat!” La care 
tipul, ofiţerul, mi-a zis: „Atunci, înseamnă că te ţii de 
glume. la o amendă, ca să te înveţi minte.” Ce părere 
ai? 

BUBULAC: Şi, anunţul din ziar? 

GICU: Asta l-am întrebat şi eu. 

BUBULAC: Şi, ce v-a spus? 

GICU: Că s-a rezolvat. Adică, vinovatul s-a predat singur. 
După care au mai apărut trei vinovaţi voluntari. Eu 
eram al patrulea. 

BUBULAC: Inseamnă că ofiţerul nu era în cunoştinţă de 
cauză. Lăsaţi, că vorbesc eu cu sectoristul. Suntem 
prieteni, i-am făcut o sobă, aranjez eu cu el să vă 
aresteze. 

GICU: Nu, deocamdată nu mă grăbesc. Aştept până 
mâine. Mulţumesc. (Gicu se îndreaptă spre toaletă şi 
revine cu Gripcă, acesta pare oarecum înviorat, dar 
extrem de sentimental.) 

GRIPCA: Dragul meu, ce mult mă bucur că te văd! 

GICU (cumsecade): la loc. 

GRIPCĂ: lartă-mă, mai iau un pahar de vişinată. Ce 
nevastă minunată ai! A făcut o vişinată divină! 

GICU (sobru): Într-adevăr. Dar, cu ce ocazie, pe la mine? 

GRIPCA (îi cade pe umăr): Nenorocitule! Cât de mult am 
ţinut la tine! Eşti pierdut! 

GICU: De unde-ai aflat? 

GRIPCA: Asta nu e o problemă, pentru mine, tu ştii foarte 
bine că cu aflu totul la timp. Acum... (se uită /a ceas) 
patruzeci şi două de minute, am fost sesizat, şi, peste 
nouă minute, eram la uşa ta. 

GICU: Vrei să mă salvezi? 

GRIPCA: Am venit să mă informez. Eu nu pot să te salvez. 
Sunt prea mic. Eu informez mai departe. 

GICU: Ce informezi? 

GRIPCĂ: Adevărul! 

GICIJ: Şi, dacă acest adevăr mă distruge pe mine, 
prietenul tău, nu faci o excepţie? 

GRIPCA (sincen): Nu. Îmi fac datoria. Spun adevărul şi-ani 
văd de treabă. Eu nu-mi pot permite să fac excepţii. 
Nu-mi permite funcţia. Excepţii şi derogări fac şi dau 
numai şefii. Te rog să nu ceri aşa ceva şi să nu insişti. 

GICU: Ţii mai mult la un principiu decât la viaţa mea? 

GRIPCĂ: Nu ţin la principiu, ţin la mine. Şi la familia mea. 

GICU: Ascultă, Gripcă, tu mai ţii minte, când aveai 
douăzeci de ani, când eram amândoi foarte buni 
prieteni şi iubeam aceeaşi fată? 

GRIPCA: Da, pe Margareta. 

GICU: Soţia ta actuală. Tu ştii că ea mă iubea pe mine, şi 
eu, pe ea? 

GRIPCA: Ştiu. 

GICU: Şi că eu am renunţat la ea pentru tine, din 
considerente de prietenie?! 

GRIPCĂ: Mersi. Dacă regreţi, ţi-o dau înapoi. Facem 
schimb. 

GICU: Nu fi murdar! Atunci o iubeai şi erai în stare să mori 
pentru ea. Îmi plăcea şi mie, dar, pentru că tu erai 
disperat, am avut atâta tărie încât să cedez, în numele 
prieteniei. Tu poţi să faci ceva pentru mine, în numele 
prieteniei? 

GRIPCA: Ascultă, Crucescule! Tu ai săvârşit o crimă! 

GICIJ: Pe care o recunosc. 

GRIRCĂ: Şi, vrei să-ţi acopăr eu această crimă, pentru o 
femeie cedată cu nu ştiu câte decenii în urmă? 

GICU: Nu vreau să mi-o acoperi. Vreau să mă ajuţi. 

GRIPCĂ: Cum? 

GICU: Să nu te amesteci... Să spui că nu m-ai găsit... 
Adică, să-mi dai un răgaz de-o zi sau două, până 
lămuresc eu lucrurile, cu miliția. Deocamdată, şefii mei 
nu ştiu nimic. Nu te grăbi să-i informezi. Aşteaptă încă 
o zi. 

GRIPCA: Să aştept încă o zi... (Îngânaurat.) Şi, ce să fac, 
în această zi? 

GICU: Dormi, te plimbi... Eventual, te îmbeţi... Pur şi 
simplu, n-ai ştiut... Sau ai ştiut şi-ai uitat. 

GRIPCA: Am făcut, odată, cuiva, un asemenea serviciu. L- 
am păsuit. Intre timp, individul, luat la întrebări, m-a 
demascat. Am fost retrogradat pe linie de serviciu şi 
am luat un avertisment pe linie de partid. Te rog să nu 
mă corupi! Nu-mi mânji dosarul, cu doi ani înainte de 
pensie! 

GICU (edificat): Gripcă, fii calm, nu-ţi cer nimic. De fapt, 
dacă vrei să ştii adevărul, te-am pus la încercare. Nu 
vroiam nimic de la tine. Sunt conştient de ceea ce-am 
făcut şi de cât trebuie să plătesc. Vreau să ştiu un 
singur lucru: de ce îi sărutai umărul soţiei mele, când 
am intrat pe uşă? Şi unde vroiai s-o inviţi? Răspunde la 
aceste întrebări. (Pauză, Cei doi se privesc în ochi. 
Gripcă nu rezistă.) 

GRIFCA: Ceea ce spui e o minciună, sfruntată! O 
provocare! 

GICU (ca/m): Gripcă! Vrei să te bat?! Dacă eşti porc, te 
bat de te desfigurez! Mai ţii minte, când ţi-am tras o 
pereche de palme, acum optsprezece ani, pentru o 
anumită măgărie? De fapt, nu măgărie, ci laşitate. 
Recunoaşte adevărul, ca să nu fii bătut. 

GRIPCA (speriat): Crucescule, tu nu vezi că sunt beat? Ai 
putea să dai într-un om beat? 

GICU: Nu te speria. S-ar putea să nu te bat. Dar, cel puţin, 
recunoaşte că eşti o secătură. Vii la mine în casă, 
pentru o anchetă oficială, şi te legi de nevastă-mea! În 
asemenea hal ai decăzut? 

GRIPCĂ: Eu? 

GICU: Da. Crezi că nu ştiu că, acum un an, mi-ai făcut un 
referat către Consiliu, în care m-ai calomniat? 

GRIPCĂ: Eu? 

GICU: Tu. 

GRIPCĂ: Cum, te-am calomniat? 

GICU: Ai spus că m-am întors, din ultima călătorie în 
Franţa şi în Elveţia, cu o maşină cumpărată din diurnă. 
Recunoşti? Am văzut chiar eu informarea, mi-a arătat-o 
primarul. 

GRI'PCA: Recunosc. 

GICU: Te informez că nu am călătorit niciodată în Franţa şi 
în Elveţia. Călătoria respectivă a fost anulată. Drept 
recompensă, am fost trimis la Ruse. De ce ai făcut 
această mârşăvie? 

GRIPCA: Am primit o anonimă. 

GICU: Şi, de ce n-ai verificat-o? 

GRIPCA: Nu am acest drept. Eu întâi informez şi apoi, 
dacă mi se dă indicaţia, verific. 

GICU: Măgarule! Dar era vorba de bunul tău prieten, de 
treizeci de ani! Nu cumva mă invidiai? Gândeşte-te 
bine. 

GRIPCĂ (se gândeşte): Da, bineînţeles că te invidiam. Era 
şi normal, nu? 

GICU: De ce? 

GRIPCA: Erai prea capabil. Prea deştept. Uneori, strălucit. 
Eminent. Tot timpul, cu idei. Şi, ce idei! Spune-mi şi 
mie, cum ţi-a venit schepsisiul cu flota istorică, de l-ai 
lăsat ţuţ pe primar? 

GICU: Ţi se pare aşa de grozavă? 

GRIPCA: Nu face pe modestul. |ţi dai seama ce senzaţie o 
să facă, pe lacul „Privighetoarea”, flota venețiană, flota 
otomană, flota lui Nelson sau cuirasatele modeme? 

GICU: Imitaţii... 

GRIPCA: Imitaţii, bineînţeles, dar ce bucurie pe copii! Şi 
pe oamenii mari. Dintr-o dată, toate lacurile noastre ies 
din banalitate şi devin de un pitoresc extraordinar. 
Orice municipalitate occidentală ţi-ar fi dat milioane 
pentru o astfel de idee. 

GICU: Nu m-au interesat niciodată banii... 

GRIPCA: Sau ideea cu teatrul lacustru... Un teatru în 

mijlocul lacului... Un teatru a cărui scenă e pe apă... 
Parcă văd un Lacul lebedelor, jucat intr-o astfel de am- 
bianţă sublimă... Sau ideea cu muzeul subacvatic... Hai, 
du-te naibii, că eşti geniali. De mult mi-am dat seama 
de asta. Meritai să fii promovat. E un act de dreptate. 
Păcat c-ai distrus toiul, dintr-o prostie. Eşti un mare 
ghinionist. 

GICU: Ascultă, de ce mă urai tu pe mine? 

GRIPCĂ: Eu? 

GICU: Bineînţeles. 

GRIPCA: lţi mai aduci aminte că, într-o şedinţă cu toţi 
salariaţii, m-ai făcut intrigant? 

GICU: Da. Imi aduc aminte. Am fost cam aspru, dar 
adevărul nu era departe. Te amestecai, nepoftit, în 
viaţa oamenilor, făceai trafic de informaţii, deveneai 
arbitru în conflicte care nu te priveau, şi altele. Ţi-am 
spus asta într-o şedinţă do partid, când candidai pentru 
biroul organizaţiei şi-ai căzut ta vot. 

GRIPCĂ: Din cauza ta. 

GICU: Probabil. 

GRIPCA: Altă dată, între patru ochi, m-ai făcut tâmpit. 

GICU: Recunosc. Mai ţii minte, de ce? Ai spus, în faţa 
primarului, un banc cu cancerul, deşi ştiai că-i murise 
mama, cu o săptămână înainte, de aceeaşi boală, şi tu 
însuţi fuseseşi să-i exprimi condoleanţe, în numele 
colectivului. 

GRIPCA: A fost o gafă, fireşte. Dar să nu-ţi închipui, 
cumva, că nu ţi-am plătit această grosolănie. Ţi-am 
plătit-o, cu vârf şi îndesat! 

GICU: Chiar aşa? 

GRIPCA: Peste câteva zile, mi s-a cerut un referat de 
Cadre, despre tine. M-am interesat, prin filiera mea 
secretă, despre ce e vorba, şi am aflat că urma să fii 
numit adjunctul primarului. Eu te-am dărâmat, în 
ultima clipă! Cum? 

GICU: Cum? 

GRIPCĂ: Poţi să te gândeşti un an şi tot nu afli! (Pauză.) 
Ţi-am descoperit un unchi, moşier! 

GICU: Mie?! Un unchi, moşier?! Eşti nebun! 

GRIPCA: Nu ştiai? 

GICU: Nu. 

GRIPCĂ: Sunt convins. Numai eu puteam să-l descopăr. 
Aveai un dosar atât de curat, încât mi-ai devenit 
suspect: „la să-l iau eu pe Crucescu din nou la mână, 
mi-am zis. Şi-am plecat pe urmele tale, cu opşpe lei 
diurnă pe zi, mâncam numai biscuiţi şi bomboane, dar 
nu-mi păsa. Până la urmă, te-am prins. Aveai un unchi, 
moşier! Nenorocitule! (Râde de se prăpădeşte.) 

GICU: Fii serios! 

GRIPCĂ (scoate dosarul din servietă): Să lucrăm cu 
documente. (Răsfoieşte.) Barbu Stamatescu, frate cu 
mama ta vitregă! 

GICU: Frate vitreg cu mama mea vitregă! 

GRIPCĂ: Nu mă interesează. Frate! Vitreg, dulce, nu mă 
interesează. Ţi-era unchi, de ce nu l-ai pomenit în 
dosar? 

GICU: Dealtfel, tipul era un mare boem, un mare 
democrat, adept ai poporaniştilor, şi-a împărţit moşia 
dijmaşilor, iar în 1907 a mers în fruntea ţăranilor 
răsculați, drept pentru care a fost expulzat din ţară. 
Tipul ar fi meritat o mică statuie. 

GRIPCA: Ai declarat asta în autobiografie? 

GICU: Nu. Prima oară, am uitat, pe urmă, am neglijat. 

GRIPCĂ: Şi, atunci, ce pretenţie ai? Eu mi-am făcut 
datoria. Ca meseriaş, am fost genial. Recunoşti? 

GICU (învins): Recunosc. La un moment dat, să fiu sincer, 
uitasem de el. Îţi declar pe onoarea mea. 

GRIPCĂ: Te cred. Dar eu ţi l-am descoperit şi te-am 
demascat. Pe chestia asta, cariera ta a fost stopată 
pentru câţiva ani. Acum, n-am mai avut ce-ţi face... 
(Amărât.) S-au schimbat timpurile. Cadrele nu mai au 
puterea pe care o aveau altădată. 

GICU (învins): Gripcă, ştii ce cred eu despre tine, în mod 
foarte sincer? Tu eşti un mutilat. 

GRIPCĂ: Poftim? 

GICU: Un mutilat al războiului rece. Tu n-ai făcut decât 
rău, în viaţa ta. Tu n-ai răscolit decât în gunoaie. Tu nu 
ştii decât ceea ce e rău în noi. Dă-mi dosarul meu! (/-/ 
smulge din mină şi incepe să-l răsfoiască.) Numai 
turnătorii şi abjecţii! Dar, ce-i asta? O declaraţie a 
soţiei? (O citeşte.) Cum i-ai smuls această declaraţie, 
ticălosule?! 

GRIPCA (se ridică, demn): Eu, personal, nu accept ca o 
persoană care a comis o crimă să mă insulte! (Ur/â.) Nu 
accept! 

GICU: leşi afară! leşi, până nu te iau în şuturi! (Apare 
Eleonora.) 

GRIPCA: Tovarăşe Gicu, dumneata, care eşti un criminal 
de drept comun, te rog, ia mina de pe mine! Ca să nu 
chem organele! (Pleacă spre uşă, indignat.) Organe 
care vor veni în următoarele cincisprezece minute. În 
cinci minute voi fi cu informarea în faţa primăriului, şi 
vei fi destituit! După care mă voi duce chiar cu, per- 
sonal, să anunţ miliția! (Pleacă spre uşă, dar, când să 
iasă, îşi revine, brusc, se întoarce, îl îmbrăţişează pe 
Gicu şi începe să-i plângă pe umăr, în hohote.) Dragul 
meu prieten, iartă-mă! Dacă poţi... Sunt un monstru... 
M-ai caracterizat bine: idealul meu în viaţă a fost să 
descopăr răul din oameni... Sunt un individ bolnav... (În 
secret.) Mai am puţin până la pensie... După care, 
vreau să mă fac poştaş. Mă angajez la P.T.T., să 
transport voluntar toate telegramele fericite. Adică, 
cele oare anunţă veşti bune. Numai veşti bune! 
Voluntar! (P/leacă.) 

GICU (se aşază): Ai văzut cum arată prietenul meu din 
tinereţe? Cum de i-ai permis să-ţi sărute amina? 

ELEONORA: Adică, umărul... 

GICU: Antebraţul, ca să fim mai precişi. 

ELEONORA: E al doilea bărbat, în viaţa mea care-mi face 
curte. 

GICU: Primul am fost eu? 

ELEONORA: Nu. Tu m-ai luat fără să-mi faci curte. M-ai dus 
direct la Sfat. Acum, o să mă duci direct la balamuc. 

GICU (/şi răsfoieşte propriul dosar): Va să zică, tu, soţia 
mea, omul cel mai apropiat de mine, de pe lume, de 
care am jurat să nu mă despart până la moarte, m-ai 
turnat la Cadre? Lui Gripcă! 

ELEONORA: Da. Ca să te salvez! 

GICU: Cum? 

ELEONORA: Am spus că eu te-am oprit să declari că ai un 
unchi vitreg, fost moşier. Ca să te scot cu faţa curată. 

GICU: A cui a fost ideea? 

ELEONORA: A lui. 

GICU: Înseamnă că, totuşi, a avut remuşcări, ticălosul, şi- 
a vrut s-o dreagă. la să vedem mai departe. (V/uit.) 
Bubulac! 

BUBULAC (de la fereastră): Da. 

GICU: Bubulac! Vino imediat înăuntru! (Bubu/ac apare, 
peste câteva secunde.) Asta e declaraţia dumitale? 

BUBULAC (o citeşte atent): Da, e a mea. 

GICU (i-o ia şi o repune în dosar: Deci, dumneata ai 
declarat tot ce-am discutat noi, acum o oră, în 
intimitate?! 

BUBULAC: Da. Am fugit la dumneavoastră la serviciu şi le- 
am spus totul. 

GICU: Cum e posibil? 

BUBULAC: Dar, de ce să nu fie posibil? 

GICU: Adică, eu îţi fac dumitale o confidenţă, şi dumneata 
dai fuga la Cadre şi informezi?! 

BUBULAC: lertaţi-mă, dar dumneavoastră, poate, nu ştiţi 
cu cine aveţi de-a face?! Eu sunt doctor în ştiinţe 
juridice. 

GICU: Cu diplomă cumpărată! 

BUBULAC: Mă rog. La ultimul examen de Drept penal, am 

luat cinci. Îi făcusem profesorului un şemineu care a 
crăpat, din păcate. După discuţia cu dumneavoastră, 
am luat cursul şi l-am recitit. Ştiţi cât se ia pentru 
tăinuirea unui omor? 

GICU: Cât? 

BUBULAC: N-o să vă vină să credeţi: la fel ca făptaşul. 
Adică, eu să iau tot atâţia ani ca şi dumneavoastră?! De 
ce? Aşa, că ne iubim noi, din vedere, ca vecini! Să fim 
serioşi! 

GICU: Da, am înţeles! Eşti liber, domnule Bubulac! Liber! 

BUBULAC: La revedere! (Rău.) Puşcărie plăcută! 

GICU: Mulţumesc, asemenea! (Bubu/ac iese. Eleonora îl 
priveşte, nedumerită.) Nu mă privi prea insistent, că nu 
mă  intimidezi. Soarta mea e pecetluită. Mă duc la 
serviciu, să-mi predau dosarul. Dosarul de criminal. 

ELEONORA (îi sare în față): Gicule! 

GICU: Una erai până acum, alta eşti după ce te-am văzut 
pupată pe cot de către un imbecil. Cum ai putut să mă 
jigneşti în asemenea hal? 

ELEONORA: Tu vorbeşti? Tu, oare eşti încurcat cu 
Valentina Popovici şi vrei să ne părăseşti pentru ea? Tu, 
care-ai fost prins de bărbat-su şi oare ai ajuns pe mâna 
lui Gripcă, din cauza ei? Tu vorbeşti?! 

GICU: Fleacuri! Nu despre asta e vorba. l-ai spus şi fetei? 

ELEONORA: Da. Şi te detestă. (Strigă.) Gabi! 

GABI (apare din camera ei): Tată, pleacă repede! A venit 
cineva care vrea să-ţi strângă mâna. Pleacă! 

GICU (nu înțelege): Ce să-mi facă?! 

BEBE (/ese din camera lui Gabi): Bună ziua. Noi doi avem 
ceva de vorbit. 

GIGU: Dumneata cine eşti, şi ce cauţi în casa mea, şi în 
camera fiicei mele? 

BEBE: Să folosim un ton cuviincios. Dumneavoastră, fiind 
mai în vârstă, îmi luaţi orice posibilitate de a răspunde 
la jigniri. În general, vârstnicii consideră că anii pe care 
îi au în plus sunt o calitate morală, o virtute, ceea ce nu 

e adevărat. 

GICU (către Gabi: Cine e tipul, şi ce căuta în camera ta? 

GABI (exceagată): A intrat pe fereastră... 

GICU (către Bebe): leşi, pe unde-ai intrat! 

BEBE (/a limita răbdării): Pot să mă recomand? 

GICU: Nu mă interesează. 

BEBE: Vă propun să fim calmi. Luaţi loc. Să stăm de 
vorbă. (Se aşază.) Aseară, în jurul orei opt şi treizeci de 
minute... 

GICU: Dumneata, în ce calitate îmi vorbeşti? 

BEBE: Dumneata, ascultă, şi pe urmă ai să pui întrebări. 
Îţi dau dreptul la circa trei sau patru întrebări... 

BUBULAC (apare la fereastră): Criminalule! Chem miliția! 
M-ai mutilat! 

GICU (sever); Bubulac! Dispari din ochii mei! 

BUBULAC (umilit): Mi-a fracturat braţul. (Confidenţia!.) Nu 
daţi mâna cu el. E un provocator. Face pe amabilul şi — 
crac! Îţi rupe osul. (Pleacă.) 

GICU (către Bebe): Da, te ascult, tinere. 

BEBE: Deci, aseară, în jurul orei opt şi treizeci şi două de 
minute, dumneavoastră aţi lovit un om, cu maşina 
personală, 8 B 4611. E adevărat? 

GICU: Da. E adevărat. Persoana a fost ucisă, iar eu am 
recunoscut asta în faţa organelor. 

BEBE: Care persoană a fost ucisă? 

GICU: Persoana pe care am călcat-o. 

BEBE: Persoana călcată sunt eu. 

GICU: Dumneata?! 

BEBE: Da. Eu. 

GDOU: Şi, eşti în viaţă? 

BEBE: Nu se vede? 

GICU: Sănătos? 

BEBE: Perfect. 

GICU: Nu se poate! 

BEBE (către E/eonora): Doamnă, aveţi o piatră sau o 
cărămidă, în casă? 

ELEONORA: Avem o cărămidă. Vă trebuie? 

BEBE: Fiţi amabilă. (Eleonora aduce, din bucătărie, 
cărămida care-i serveşte ca suport la maşina de călcat. 
Bebe o aşază pe masă, îi aplică un pumn şi o sfărâmă. 
Cei de față rămân muţi.) Doamnă, vă rog să luaţi 
resturile. (Către Gicu.) Sunt sănătos. Deşi călcat de 
maşina dumneavoastră, adică lovit în plin, cu capota, 
trăiesc! Sunt perfect sănătos! Primesc felicitări! 

GICU: Vorbiţi serios? 

BEBE: Desigur. Dar de ce aţi dispărut? 

GICU: Chiar acum vin de la miliţie, unde m-am prezentat 
de bunăvoie... 

BEBE': Vă întrebam de ce m-aţi părăsit în şanţ, lovit? 

GICU: Nu mi-am dat seama. Eram tulburat... 

BEBE: Credeaţi că sunt mort? V-am aşteptat cinci minute. 
De-abia după aceea m-am sculat. 

GICU: N-aţi păţit nimic? 

BEBE: O mică zgărietură. 

GICU: Unde? 

BEBE (vag): La nord de călcâi... 

GICU: Aveai un rucsac în spinare, nu? 

BEBE: Exact. 

GICU (cu o enormă uşurare): Deci, dumneata eşti victima 
mea? 

BEBE (sobru): Eu. 

GICU: Ce căutai pe şosea? 

BEBE: Cum, ce căutam pe şosea? Pe-acolo era drumul 
meu. 

GICU: Şi, unde te duceai? 

GABI (entuziasmată): Tată, el înconjoară pământul! 

GICU: Ce înconjoară? 

GABI: Pământul. Pe jos. E globetrotter. A mai făcut-o o 
dată. Acum, e a doua oară. Ai văzut ce musculatură 
are? E ceva fantastic. 

BEBE: Vă întrebaţi, desigur, cum de nu m-aţi omorât, deşi 
m-aţi lovit în plin, cu maşina. Am să vă dau explicaţia: 

în decursul celor zece mii două sute optzeci şi cinci de 
kilometri pe care i-am parcurs în prima mea călătorie în 
jurul globului pământesc, am fost lovit de optzeci şi 
două de autoturisme, nouăsprezece autocamioane şi 
două cămile. Am scăpat teafăr de fiecare dată, condiţia 
mea fizică fiind cu desăvârşire perfectă. Cred că sunt în 
stare să mă înfrunt şi cu o locomotivă. Adică, în clipa în 
care simt un pericol în spate, la circa cinci centimetri, 
mă autocatapultez automat. Ca un pilot de încercare. 
Dar aş minţi dacă nu v-aş spune şi un alt amănunt: de 
pe urma acestor accidente, am primit, uneori, des- 
păgubiri grase şi foarte grase, care mi-au acoperit 
cheltuielile de drum. 

GICU: Fii fără grijă, şi eu te voi despăgubi. 

BEBE: Nu pentru asta am venit. Am venit să vă atrag 
atenţia că aţi dispărut fără să-mi daţi primul ajutor. 

GICU: Regret profund. M-am întors imediat. 

BEBE: Nu-i nimic. Acum v-am iertat. 

GICU: Îmi pare teribil de bine că eşti sănătos. 

BEBE: Am o zgărietură mică, v-am spus. Când m-am 
aruncat în şanţ, m-am înţepat într-un mărăcine. In rest, 
sunt perfect. 

GICU: Extraordinar! Ce şansă imensă am avut! Eleonora! 
(O îmbrățişează, cuprins de o bucurie dementă.) Sunt 
salvat! Tu încă nu ştii nimic, dar acest tânăr, pe care-l 
credeam mort, m-a readus la viaţă. (// sărută pe Bebe.) 
Prietene, îţi mulţumesc! 

ELEONORA: Nu înţeleg nimic. 

GABI: Mamă, am să-ţi explic eu, mai târziu. Eu ştiu despre 
ce-i vorba. 

ELEONORA: De unde ştii? 

GABI: Mi-a explicat el. (Arată spre Bebe.) 

ELEONORA: Apropo, ce căutai el în camera ta? 

GABI: Eu l-am invitat, ca să se odihnească. Pe urmă şi-a 
revenit şi-am stat de vorbă. Mi-a povestit cum a făcut 
înconjurul pământului, pe jos. Doamne, ce aventură! 

(Cu tandrete.) Povesteşte-le cum te-ai bătut cu un 
vultur, în Caracas. Sau cum ai dormit, fără să ştii, cu un 
şarpe în braţe, în Sumatra. Sau cum ai devenit, 
temporar, căpetenia unui trib de canibali, în Borneo. 

ELEONORA: Ai mâncat şi dumneata carne de om? 

BEBE: Dimpotrivă, i-am transformat pe ei în vegetarieni. 
Făcuseră o adevărată pasiune pentru salata de lăptuci. 
ELEONORA: Dar, pentru ce faci dumneata aceste 

călătorii? Ce vrei să demonstrezi, cu ele? 

BEBE: Într-adevăr, vreau să fac o demonstraţie. O 
pledoarie pentru întoarcerea omului la mersul pe jos. 
Pentru apropierea de natură, de animale şi de celelalte 
vieţuitoare. Aţi dormit vreodată o noapte în iarbă, udat 
de rouă şi îngânat de greieri? Inseamnă că n-aţi 
cunoscut una dintre cele mai curate bucurii ale vieţii. 
Aţi fost vreodată prieten, pe viaţă şi pe moarte, cu un 
animal? În Sahara am găsit un leu muribund, bătrân. 
Am asistat la delirul şi la agonia lui, i-am dat apă şi 
hrană. lar el mi-a dăruit, în schimb, cea mai blândă şi 
curată privire, o privire pe care n-am s-o pot uita 
niciodată. 

GABI: Ce n-aş da să pot mângâia şi eu un leu! 

BEBE: Merg pe jos pentru că vreau să cunosc bine 
pământul. E o planetă minunată, tânără, plină de 
vigoare şi de efervescenţă, cu o incomensurabilă 
cantitate de viaţă în ea. 

GABI: Vrea să scrie o carte: „Pământul, măsurat cu 
pasul”. 

BEBE (avântat şi fanatic): Merg pe jos, pentru ca lumea 
să-şi aducă aminte de propriile ei picioare. Că e 
obligată să şi le folosească, pentru a nu rămâne, într-o 
zi, oloagă! Asta e demonstraţia mea! 

ELEONORA: Şi, cand ai să te întorci? 

BEBE: Peste patru ani şi ceva. 

ELEONORA: Atât de mult durează? 

GABI: Eu am să te aştept, dragul meu! 

BEBE: Într-adevăr? 

ELEONORA: Pe cine să aştepţi? 

GABI: Pe el. Peste patru ani, după ce va înconjura pentru 
a doua oară pământul, vom fi împreună. Aşa ne-am 
decis. Dacă aş avea putere, aş pleca şi eu cu el. Dar am 
să-l aştept. (În şoaptă.) Mamă, cred că am înţeles ce e 
fiorul dragostei. E altceva decât ceea ce se spune în 
artă şi în literatură. (Către Bebe.) Nici nu-ţi închipui cât 
de mult am să mă gândesc da tine şi ce demonstraţie 
grozavă am să fac, în favoarea fidelității feminine. 

BEBE: O viaţă, dacă nu e o demonstraţie în slujba unui 
adevăr, nu are rost să fie trăită. 

GABI: Te rog să-mi scrii în fiecare zi. 

BEBE: Fireşte. Am să-ţi povestesc tot ce trăiesc, clipă de 
clipă. (Își ia bagajele în spinare.) Eu am să plec. Am 
pierdut aproape o oră din drum. Cu bine! La revedere, 
peste patru ani, trei luni şi zece zile! 

GABI: La revedere, dragul meu! Să te întorci sănătos. 


(Bebe întinde mina pentru arşi lua la revedere. Nimeni 
nu are curajul să-i răspundă la gest, în afară de Gabi. 
Bebe pleacă. Toţi îl urmăresc în tăcere.) 


ELEONORA: Ai să-l aştepţi atâta vreme? 

GABI: Bineînţeles, mamă. Din moment ce vreau să fac o 
demonstraţie. Dacă e nevoie, pot să-l aştept şi mai 
mult. În timpul cruciadelor, logodnicele îşi aşteptau 
vitejii şi câte douăzeci de ani. Am să-l aştept oricât. E 
cel mai minunat om pe care l-am cunoscut până acum. 
Îl iubesc. 

ELEONORA (îngrijorată): Tu nu eşti normală. 

GABI: Ba da, mamă. Starea noastră normală e doar atunci 
când suntem îndrăgostiţi. În restul timpului, trăim 
amorţiţi... 


(Sună telefonul.) 

GICU: Da, eu sunt. De unde? De la Televiziune? Şi, ce 
doriţi? Un interviu?! (Către Eleonora.) Vor un interviu. 
(La telefon.) În ce problemă? Cu flota istorică... Da, şi 
cu teatrul lacustru. Şi cu muzeul subacvatic. Desigur, 
am toate schemele şi toate planurile... Deşi, poate că 
ar trebui să păstrăm secretul... Să nu avem probleme 
cu străinătatea. Mă rog, dacă aveţi aprobare... Vă 
aştept. (/nchide. Apoi se aşază.) Grozavă răsturnare de 
situaţie. (Către Eleonora.) Dă-mi ceva să mănânc. Mi s- 
a făcut foame. 


(Eleonora şi Gabi ies spre bucătărie. Intră Popovici.) 


POPOVICI (furtunos): Eu nu mai înţeleg nimic. Soţia mea a 
declarat tovarăşului Gripcă de la Cadre că n-a fost cu 
dumneavoastră. Că totul n-a fost decât un alibi. Ce 
înseamnă asta? 

GICU: Alibiul e o acoperire. 

POPOVICI: Asta ştiu. Nu ştiu adevărul. Cu cine a fost în 
parc? (Plângăreț.) Mi-a spus că, dacă insist să aflu 
adevărul, divorţează de mine. Or, eu nu doresc să mă 
despart de ea. 

GICU: Cred că e bine să vă descurcaţi singuri. Nu e bine 
să implicaţi atâta lume într-o afacere atât de intimă. 

POPOVICI: Aveţi dreptate. Bună ziua. 


(Iese. În curte apare Bubulac, urmat de Femeie.) 


BUBULAC: Deci, ne-am înţeles: intraţi şi-i daţi drumul. 
Fără nici un fel de introducere. Eu sunt aici. 


(Femeia intră fără să mai sune.) 


FEMEIA: Bună ziua. 
GICU: Bună ziua. 

FEMEIA: Nu mă cunoaşteţi, nu vă cunosc, am venit să vă 
declar că fiica dumneavoastră este fiica mea. 

BUBULAC (afară, de unde ascultă): Hai, că l-a dărâmat, cu 
asta. Face apoplexie. 

GICU (calm): Vă referiţi la fiica mea, Gabi? 

FEMEIA:Da. Dumneavoastră nu ştiaţi, desigur, dar soţia 
dumneavoastră a luat acest copil de la mine. 

GICU: Cum să nu ştiu?! Ştiu din prima zi. Ea nu mi-a spus 
nimic, a vrut să mă cruţe, dar eu ştiam botul. 

FEMEIA: Ştiaţi?! 

BUBULAC (u/u;t): Ştia! Extraordinar! 

GICU: La rândul meu, nu i-am spus nimic soţiei. Am 
cruţat-o. Amândoi iubim acest copil mai mult decât 
dacă ar fi fost al nostru. Dar, dumneavoastră, ce doriţi? 
De ce aţi apărut tocmai acum, după douăzeci de ani? V- 
a apucat dorul de ea? 

FEMEIA (tu/burată): Să vă spun: eu n-am mai avut alţi 
copii. Şi, atunci, am înfiat şi eu un copil. Un băiat, care, 
acum, are aproape optsprezece ani şi care e puţin cam 
ştrengar. Eu, ca femeie singură, nu mă pot ocupa de 
educaţia lui, nu mă ascultă, e foarte obraznic. 

GICU: Şi? 

FEMELA: Nu vreţi să mi-o daţi pe Gabi înapoi şi să vă dau 
acest băiat în schimb? 

GICU: Dumneavoastră uitaţi un amănunt: că aceşti copii 
sunt majori, acum, şi că nu mai decidem noi, în locul 
lor. 

FEMEIA: Desigur, aveţi dreptate. Propunerea mea, poate, 
vi se pare absurdă, şi chiar aşa şi e... Vă rog să mă 
scuzaţi. N-am să vă mai deranjez. Pot s-o văd pe Gabi, 
o clipă? În prezenţa dumneavoastră. N-am să-i spun 
nimic. 

GICU: Bineînţeles. (Strigă spre bucătărie.) Gabi! 

GABI: De ce m-ai strigat, tati? 

GICU: Gabi, uite, dânsa spune că e mama ta adevărată. 

GABI: A venit şi la facultate, s-a repezit îşi m-a sărutat. N- 

am înţeles nimic. 

FEMEIA (către Gabi: Spune-mi: ai sub cotul stâng o 
aluniţă? O măslinuţă? 

GABI (fi arată): Nu. Şi nici la dreapta. 

FEMELA (descumpănită): Atunci, s-ar putea să fie o 
confuzie. (Către Gicu.) Unde a fost născută fata? La 
„Polizu”? 

GICU: Nu, la „Filantropia”. 

FEMEIA: Atunci, vă rog să mă scuzaţi. Vă urez sănătate. 
(Pleacă. Afară o aşteaptă Bubulac.) Dom'le, e o 
confuzie. (P/leacă.) 

BUBULAC: Ce păcat... Aş fi vrut să-i distrug. 

GICU (vine /a fereastră): Bubulac, de ce eşti aşa de triat? 

BUBULAC: Mă gândeam. 

GICU: Ştii că problema cu accidentul s-a rezolvat? 

BUBULAC: Ştiu. 

GICU: Dar nu mai fi trist. 

BUBULAC: Ştiţi la ce mă gândeam? Eu sunt ceea ce se 
cheamă un om rău. Adică, nu propriu-zis, rău. Sunt un 
om mărunt şi meschin, plin de defecte. Adică, imoral şi 
amoral. Dar nimeni nu ştie cât de sincer aspir eu spre 
puritate. Cât de mult doresc eu să devin bun. Odată, 
când am luat mită un calup de Kent, am plâns de ruşine 
până după miezul nopţii. Fumam, plângeam şi mă 
întrebam: de ce? de re? de re? Tare mult aş vrea să mă 
îndrept. Mă puteţi ajuta? 

GICU: Da, dar nu ştiu cum. 

BUBULAC: Eventual, aş vrea să urmez un exemplu. Nu 
ştiţi, de pildă, un film, o curte, o piesă de teatru în care 
un ticălos se transformă în bine, ca să mi-o 
recomandaţi şi mie? Eu sunt cam incult. 

GICU: Am să mă interesez. 

BUBULAC (cu /acrimi în ochi): Mulţumesc. 


(Intra în casă, tulburat. Apare Gripcă, vizibil năucit.) 

GRIPCĂ (către Gicu); Dragă, tu ţi-ai bătut joc de mine? Mi- 
ai făcut o farsă? 

GICU: De ce? 

GRIPCĂ: La primărie m-au luat peste picior, iar la miliţie 
m-au amendat pentru informaţie falsă. Nu mai înţeleg 
nimic. (Supărat.) Te rog, dă-mi dosarul înapoi. 

GICU: Da. Imediat. Nu înainte, însă, de a da o declaraţie. 
(Scrie pe o foaie de hârtie): „Subsemnatul Gheorghe 
Crucescu declar că azi, trei a patra, anul curent, am 
săvârşit o faptă detestabilă, încercând să-mi găsesc un 
alibi... Nimic mai josnic, pentru un om...” Cum să zic 
aici? 

BUBULAC (specialist): Conştient. 

GICU: Exact. „Conştient... decât să-şi caute o falsă 
acoperire pentru o faptă rea”. Gripcă, asta e o piesă 
excelentă pentru dosar. (Îi dă dosarul.) 

GRIPCA (strânge dosarul la piept, ca pe un copil): 
Mulţumesc. În sfârşit, o să aflu eu exact despre ce e 
vorba. Sper că nu lipseşte nimic? 

GICU: Ai cuvântul meu de onoare. 

GRIPCA: Perfect. La revedere! (Vrea să plece.) 

GICU: Când ziceai că vrei să te faci poştaş voluntar? 

GRIPCĂ: Peste doi ani. 

GICU: Promite-mi că prima telegramă fericită ai să mi-o 
aduci mie. 

GRIPCĂ: Îţi promit. (/ese în curte, unde se întâlneşte cu o 
poştăriță.) Pe cine căutaţi? 

POŞTARIŢA: Cruceau. O telegramă. 

GRIPCA (i-o smulge din mână): la să vedem. (O citeşte, 
înfrigurat, apoi strigă.) Crucerule, o veste bună! (// dă 
telegrama, pe fereastră.) 

GICU (citeşte): „Cu fiecare pas, te iubesc mai mult”. Nu e 
pentru mine. E pentru fiica, mea. Gabi! Ai o telegramă. 
GABI (o citeşte şi strigă, fericită): Mamă, mă anunţă că a 
făcut deja primii o mie de paşi şi că, deja, mă iubeşte 

de o mie de ori mai mult! 

ELEONORA (apare din bucătărie, speriată): Ce s-a 
întâmplat? 
GICU: Nimic. Totul e în regulă. 


---- COPTINA ---- 

